text:
31 marzo 2009
Fieste de Patrie dal Friûl
Cheste e je la setemane de Fieste dal Friûl che e cole ai 3 di Avrîl cuant che a colaran i 932 agns de costituzion dal Stât Patriarcjâl di Aquilee (1077).
Chest aniversari al ricuarde cuant che l’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Chest an la fieste dai 3 di Avrîl e je inmaneade de Provincie di Udin, dal Comun di Buie e dal Istitût Ladin Furlan “pre Checo Placerean” cu la partecipazion de Provincie di Pordenon, de Regjon Autonome Friûl-Vignesie Julie, de Agjenzie Regjonâl pe Lenghe Furlane, des Diocesis di Gurize, Concuardie-Pordenon e Udin, de Universitât dal Friûl, dal Ufici Scolastic Regjonâl, de Parochie e de Pro Loco di Buie.
Ve chi il program complet.
Chest aniversari al ricuarde cuant che l’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Chest an la fieste dai 3 di Avrîl e je inmaneade de Provincie di Udin, dal Comun di Buie e dal Istitût Ladin Furlan “pre Checo Placerean” cu la partecipazion de Provincie di Pordenon, de Regjon Autonome Friûl-Vignesie Julie, de Agjenzie Regjonâl pe Lenghe Furlane, des Diocesis di Gurize, Concuardie-Pordenon e Udin, de Universitât dal Friûl, dal Ufici Scolastic Regjonâl, de Parochie e de Pro Loco di Buie.
Ve chi il program complet.
28 marzo 2009
25 marzo 2009
Biel intervent di Boris Pahor
Us segnali un articul jessût su LengheNET che al fevele di un incuintri cun Boris Pahor, scritôr sloven di Triest (ancje la Patrie e veve za fevelât di lui) che al è intervignût a Cormons par presentâ il so ultin libri. Te interviste al dîs che buine part dai furlans al è aromai talianizât. Jo no dome us consei di lei chest articul, ma us met tal prin coment ancje un so altri intervent jessût cheste setemane sul Piccolo di Triest, li che al fevele di foibis, riconciliazion e veretât storiche masse voltis tradide in non di une ideologjie nazionaliste.
O scuen ameti che fint a cualchi an indaûr no savevi di precîs ce che e significave la peraule foibe, ma tai ultins mês, vint ancje plui contat cun Triest, o ai vude maniere di sperimentâ plui di dongje ce che al è il strissinâsi di un nazionalisim talianon che o crodevi che al fos finît passe 60 agns indaûr e che invezit al continue (nancje tant "sot vie") a strumentalizâ cierts events... Lu sai, o soi stât un tic criptic, ma propit par chest us consei di lei l'intervent di Boris Pahor, che a mi mi à viert i voi.
O scuen ameti che fint a cualchi an indaûr no savevi di precîs ce che e significave la peraule foibe, ma tai ultins mês, vint ancje plui contat cun Triest, o ai vude maniere di sperimentâ plui di dongje ce che al è il strissinâsi di un nazionalisim talianon che o crodevi che al fos finît passe 60 agns indaûr e che invezit al continue (nancje tant "sot vie") a strumentalizâ cierts events... Lu sai, o soi stât un tic criptic, ma propit par chest us consei di lei l'intervent di Boris Pahor, che a mi mi à viert i voi.
24 marzo 2009
Adriano Di Giusto
Vuê i fâs i compliments a Adriano Di Giusto che al è finît su lis pagjinis de Vita Cattolica di sabide ai 21 di Març .
Ve chi l'articul che al fevele di lui:
Alè Friûl
UNE FARIE DI ATLETIS
Adriano Di Giusto, 41 agns, di Maian, di pôc nomenât president de Federazion di atletiche lizere di Udin, al è stât l’ospit de seconde pontade di «Alè Friûl», la trasmission in lenghe sul sport di chenti, che e va in onde dutis lis sabidis aes 10 e mieze di matine e aes 5 e un cuart daspomisdì su Radio Spazio 103.
La ocasion e je stade dade dai resints risultâts ai campionâts europeans indoor tignûts a Torin. In chê ocasion i atletis de regjon si son fats valê in particolâr cu la astiste Anna Giordano Bruno e il cuatricentist Iacopo Marin, che al à vinçût la medaie d’aur inte stafete. «I risultâts tal cuviert dai nestris atletis a vegnin dal alenament al Palaindoor Bernes di Udin dulà che a vegnin a alenâsi Bruno, Marin e ducj i atletis de regjon», al spieghe Di Giusto, gjoldint de tradizion di grancj esponents di chest sport che e continue. Ma cui sono i zovins di tignî di voli? «A son tancj, jo o nomenarès Riccardo Cecolin, zovin dal 1988, che al è une promesse dal salt in alt (chest an al è rivât a 2,20), al continue la tradizion dai Dal Forno, Di Giorgio, Toso e Talotti, e dopo Massimiliano Snaidero che tai ultins campionâts talians al cuviert al è rivât setim», al dîs Di Giusto. Jenfri lis feminis o zontìn ancje Alessia Trost, 16 agns, che e je rivade a 1,80 tal salt in alt. Par tignî in Friûl i atletis plui prometents di un pâr di agns al esist un progjet «talent»: la Regjon e da un jutori finanziari a lis societâts par permeti di tignî in cjase i zovins: la ultime rivade e je la coridore Micaela Bonessi che cumò e cor par la societât Maratonina di Udin e e ponte a fâ ben sui 3000 metris dulà che chest an e je rivade a 9.22. «La atletiche e je un sport puar, ma e je la fonde di ducj i sports, par zuiâ a balon, ducj i fruts a àn di imparâ a cori, saltâ e tirâ. Ducj a puedin fâ atletiche», al comente Di Giusto. Sabide ai 21 di Març «Alè Friûl» al propon une interviste a Stefano Franz, fondadôr dal ugnul Chelsea fan club di Italie.
articul di MARCO TEMPO
Ve chi l'articul che al fevele di lui:
Alè Friûl
UNE FARIE DI ATLETIS
Adriano Di Giusto, 41 agns, di Maian, di pôc nomenât president de Federazion di atletiche lizere di Udin, al è stât l’ospit de seconde pontade di «Alè Friûl», la trasmission in lenghe sul sport di chenti, che e va in onde dutis lis sabidis aes 10 e mieze di matine e aes 5 e un cuart daspomisdì su Radio Spazio 103.
La ocasion e je stade dade dai resints risultâts ai campionâts europeans indoor tignûts a Torin. In chê ocasion i atletis de regjon si son fats valê in particolâr cu la astiste Anna Giordano Bruno e il cuatricentist Iacopo Marin, che al à vinçût la medaie d’aur inte stafete. «I risultâts tal cuviert dai nestris atletis a vegnin dal alenament al Palaindoor Bernes di Udin dulà che a vegnin a alenâsi Bruno, Marin e ducj i atletis de regjon», al spieghe Di Giusto, gjoldint de tradizion di grancj esponents di chest sport che e continue. Ma cui sono i zovins di tignî di voli? «A son tancj, jo o nomenarès Riccardo Cecolin, zovin dal 1988, che al è une promesse dal salt in alt (chest an al è rivât a 2,20), al continue la tradizion dai Dal Forno, Di Giorgio, Toso e Talotti, e dopo Massimiliano Snaidero che tai ultins campionâts talians al cuviert al è rivât setim», al dîs Di Giusto. Jenfri lis feminis o zontìn ancje Alessia Trost, 16 agns, che e je rivade a 1,80 tal salt in alt. Par tignî in Friûl i atletis plui prometents di un pâr di agns al esist un progjet «talent»: la Regjon e da un jutori finanziari a lis societâts par permeti di tignî in cjase i zovins: la ultime rivade e je la coridore Micaela Bonessi che cumò e cor par la societât Maratonina di Udin e e ponte a fâ ben sui 3000 metris dulà che chest an e je rivade a 9.22. «La atletiche e je un sport puar, ma e je la fonde di ducj i sports, par zuiâ a balon, ducj i fruts a àn di imparâ a cori, saltâ e tirâ. Ducj a puedin fâ atletiche», al comente Di Giusto. Sabide ai 21 di Març «Alè Friûl» al propon une interviste a Stefano Franz, fondadôr dal ugnul Chelsea fan club di Italie.
articul di MARCO TEMPO
23 marzo 2009
Donadôrs in assemblee a Maian
Mi è rivade la convocazion de sezion di Maian dai Donadôrs di sanc: sabide ai 28 e je la zornade de donazion e domenie a buinore la assemblee.
Come simpri o invidi ducj, se a puedin, a deventâ donadôrs no dome di sanc, ma ancje di tiessûts e orghins.
Come simpri o invidi ducj, se a puedin, a deventâ donadôrs no dome di sanc, ma ancje di tiessûts e orghins.
22 marzo 2009
Tal ort
E intant e je rivade la Primereve e cui prins cjalduts (aiar permetint) dal sigûr cualchidun al à cjapât sù i imprescj e al à tacât a lavorâ l'ort. A chescj, ma ancje chei pucefadiis che come me no àn chê di metisi a svangjâ o semplicementri no àn l'ort, us segnali la recension dal libri di Stefano Montello, jussude su IL FRIULI di vinars ai 13 di Març dal 2009 te pagjine Marilenghe.
ORT, PASSION FURLANE
Fi di un impleât comunâl che si jere “sfrancjât” lassant la tiere e rivant a lâ a vore in Municipi, Stefano Montello al ven fûr in librarie cu la sô ultime fadie leterarie dedicade a la grande passion dai furlans “Manuâl critic pal ort-l'art da la jeche”.
“Ancje se gno pari al diseve che o tornavi indaûr” al dîs Montello, za cognossût al public pe sô vôs e pe sô musiche cui Flk “jo o ai cjatade la mê dimension tal lavôr di coltivadôr, dopo che diplomât mestri o vevi tacât a fâ il saldadôr: ma une dì, chê semençute di lidric mi à fat gambiâ vite”.
Montello al conte de sô esperience di agricoltôr, ma no dome. Il libri, editât de cjase editore universitarie Forum, te golaine di narative gnove “Fûrlanie […] vôs di un Friûl daviert al mont […]”, al è il pretest par fevelâ dai Furlans e de lôr identitât.
Inte prime part si riflet suntun interessant paralesim tra l'ambient e il popul, tra cemût che chest rapuart al pues condizionâ e ancje rifleti il caratar de int che lu vîf. O vin cussì il porton de cjase, separade dal esterni “e par cui che al ven rive de strade un mont blindât” si lei tes primis pagjinis. Un pôc come che al somee il furlan: “difensîf, prudent, suspietôs sul imprin; socievul e cence malizie dopo; solitari te fonde de anime; carogne cuant che si trate dal ort”. Sì, parcè che insom de proprietât domestiche al è chel blecut di tiere plui o mancul grant, li che si jentre (spes dome se si à la clâf dal clostri) in aparence par rilassâsi, ma che in realtât al è un “piçul cjamp di bataie”: un lote continue cun dutis lis besteutis che ti mangjin la verdure, cul delicât ecuilibri des sostancis che lis plantis a assorbissin, cul vicin che nol à mai di vê lis jechis miôr des tôs.... “In Friûl lis plui grandis barufis si àn vudis par cuistions di ort…” al conferme Montello.
E dopo une prime sezion introdutive li che l'autôr al conte carateristichis no dome dal ort, ma ancje dal ortolan passant tra citazions storichis e leterariis, si jentre tal ort, leteralmentri: la seconde part e je dedicade a lis plantis che si cjatis tes jechis. In ordin alfabetic a vegnin presentadis, tacant cul “militaresc” ai, passant pe freule “sensuâl”, il “poetic” pevaron fintremai a la “narcisistiche” vît, la ultime schede che si siere cuntune conte a jê dedicade.
L'ultin cjapitul dal libri al fevele dal Ort come “Teatri de Memorie”, come che al marche ancje Pierluigi Cappello che al firme la introduzion dal test. Un volumut che si siere masse adore par trop che al rive a coinvolzi il letôr cuntun furlan sclet e diret “la uniche lenghe che mi sintivi di doprâ par chest libri: se lu ves scrit par talian, mi sarès pierdût in milante pagjinis di plui”, nus conferme l'autôr. Il “Manuâl critic pal ort-l'art dal la jeche” si lei intun flât e al conferme la grande ecleticitât dal autôr che, in spiete di tornâ a cjapâ in man la ghitare, al pense za ai prossims progjets “Mi plasarès realizâ ancje un spetacul teatrâl su chest libri” nus confide.
ORT, PASSION FURLANE
Fi di un impleât comunâl che si jere “sfrancjât” lassant la tiere e rivant a lâ a vore in Municipi, Stefano Montello al ven fûr in librarie cu la sô ultime fadie leterarie dedicade a la grande passion dai furlans “Manuâl critic pal ort-l'art da la jeche”.
“Ancje se gno pari al diseve che o tornavi indaûr” al dîs Montello, za cognossût al public pe sô vôs e pe sô musiche cui Flk “jo o ai cjatade la mê dimension tal lavôr di coltivadôr, dopo che diplomât mestri o vevi tacât a fâ il saldadôr: ma une dì, chê semençute di lidric mi à fat gambiâ vite”.
Montello al conte de sô esperience di agricoltôr, ma no dome. Il libri, editât de cjase editore universitarie Forum, te golaine di narative gnove “Fûrlanie […] vôs di un Friûl daviert al mont […]”, al è il pretest par fevelâ dai Furlans e de lôr identitât.
Inte prime part si riflet suntun interessant paralesim tra l'ambient e il popul, tra cemût che chest rapuart al pues condizionâ e ancje rifleti il caratar de int che lu vîf. O vin cussì il porton de cjase, separade dal esterni “e par cui che al ven rive de strade un mont blindât” si lei tes primis pagjinis. Un pôc come che al somee il furlan: “difensîf, prudent, suspietôs sul imprin; socievul e cence malizie dopo; solitari te fonde de anime; carogne cuant che si trate dal ort”. Sì, parcè che insom de proprietât domestiche al è chel blecut di tiere plui o mancul grant, li che si jentre (spes dome se si à la clâf dal clostri) in aparence par rilassâsi, ma che in realtât al è un “piçul cjamp di bataie”: un lote continue cun dutis lis besteutis che ti mangjin la verdure, cul delicât ecuilibri des sostancis che lis plantis a assorbissin, cul vicin che nol à mai di vê lis jechis miôr des tôs.... “In Friûl lis plui grandis barufis si àn vudis par cuistions di ort…” al conferme Montello.
E dopo une prime sezion introdutive li che l'autôr al conte carateristichis no dome dal ort, ma ancje dal ortolan passant tra citazions storichis e leterariis, si jentre tal ort, leteralmentri: la seconde part e je dedicade a lis plantis che si cjatis tes jechis. In ordin alfabetic a vegnin presentadis, tacant cul “militaresc” ai, passant pe freule “sensuâl”, il “poetic” pevaron fintremai a la “narcisistiche” vît, la ultime schede che si siere cuntune conte a jê dedicade.
L'ultin cjapitul dal libri al fevele dal Ort come “Teatri de Memorie”, come che al marche ancje Pierluigi Cappello che al firme la introduzion dal test. Un volumut che si siere masse adore par trop che al rive a coinvolzi il letôr cuntun furlan sclet e diret “la uniche lenghe che mi sintivi di doprâ par chest libri: se lu ves scrit par talian, mi sarès pierdût in milante pagjinis di plui”, nus conferme l'autôr. Il “Manuâl critic pal ort-l'art dal la jeche” si lei intun flât e al conferme la grande ecleticitât dal autôr che, in spiete di tornâ a cjapâ in man la ghitare, al pense za ai prossims progjets “Mi plasarès realizâ ancje un spetacul teatrâl su chest libri” nus confide.
21 marzo 2009
Cun D'Aronco, Vidal e Burelli: Cadorna nol merte l'onôr di une place
Preseât Sindic di Udin,
vuê sul Messaggero al è un biel intervent che al fâs une propueste secont me di condividi: Gianfranco D'Aronco, Bruno Vidal e Ottorino Burelli a proponin di gjavâ il non di place Cadorna e intitulâle ai miârs di soldâts muarts (o miôr: mandâts a murî propit par cause di chest gjenerâl).
Us met chi la traduzion di un passaç dal articul, ripuartant tal prin coment dut il test.
Presât Sindic, su Cadorna a son stâts scrits libris su libris. Il so cult al è stât confermât di Mussolini tal 1924, cuant che il gjenerâl al fo promovût maressial di Italie. Al è di in chê volte che si è consolidade la venerazion dal piemontês. I ordins pai assalts mats, lis fusilazions te schene, i procès imediâts e lis decimazions a son prin di dut une sô responsabilitât.
Nissun al pense di celebrâ procès dopo muart: tant plui che la stesse comission di inchieste, istituide subit dopo Cjaurêt, finidis lis voris, lis sierà tun armaron. "Parce sepultis" sigûr: ancje Cadorna. Ma vuê si trate dome di meti finalmentri la peraule fin a un malintindiment: il continuâ di un ricognossiment a un personaç, che in pratiche tal imagjinari coletîf al ven metût sul stes plan dai inocents, che lu stes al à sacrificât.
Une des placis dal centri di Udin e je dedicade a Cadorna. O domandìn che chel non al vegni gjavât de citât, batiade une volte cul penôs titul di capitâl de vuere. Pluitost che si dedichi la place a lis vitimis, che 100.000 mil a son intassadis sot dai nestris voi a Redipulie e 25.000 a Udin.
Jo o disarès di copiâ chest post e di mandâlu al Sindic di Udin: e-mail: sindaco@comune.udine.it
vuê sul Messaggero al è un biel intervent che al fâs une propueste secont me di condividi: Gianfranco D'Aronco, Bruno Vidal e Ottorino Burelli a proponin di gjavâ il non di place Cadorna e intitulâle ai miârs di soldâts muarts (o miôr: mandâts a murî propit par cause di chest gjenerâl).
Us met chi la traduzion di un passaç dal articul, ripuartant tal prin coment dut il test.
Presât Sindic, su Cadorna a son stâts scrits libris su libris. Il so cult al è stât confermât di Mussolini tal 1924, cuant che il gjenerâl al fo promovût maressial di Italie. Al è di in chê volte che si è consolidade la venerazion dal piemontês. I ordins pai assalts mats, lis fusilazions te schene, i procès imediâts e lis decimazions a son prin di dut une sô responsabilitât.
Nissun al pense di celebrâ procès dopo muart: tant plui che la stesse comission di inchieste, istituide subit dopo Cjaurêt, finidis lis voris, lis sierà tun armaron. "Parce sepultis" sigûr: ancje Cadorna. Ma vuê si trate dome di meti finalmentri la peraule fin a un malintindiment: il continuâ di un ricognossiment a un personaç, che in pratiche tal imagjinari coletîf al ven metût sul stes plan dai inocents, che lu stes al à sacrificât.
Une des placis dal centri di Udin e je dedicade a Cadorna. O domandìn che chel non al vegni gjavât de citât, batiade une volte cul penôs titul di capitâl de vuere. Pluitost che si dedichi la place a lis vitimis, che 100.000 mil a son intassadis sot dai nestris voi a Redipulie e 25.000 a Udin.
Jo o disarès di copiâ chest post e di mandâlu al Sindic di Udin: e-mail: sindaco@comune.udine.it
Presentade La Comugne
Îr di sere o ai stât a la presentazion de riviste leterarie La Comugne.
O ai vût il plasê di puartâ i salûts dal gnûf Cda de Arlef, stant che il President nol à podût intervignî par un imprevist e mi à delegât. E o ringrazii la editore Alessandra Kersevan (za componente dal Cda de Arlef) e il curadôr dal progjet Pauli Cantarut (za component dal Cts de Arlef) che mi àn lassât fâ, dongje dai salûts, ancje cualchi riflession in gjenerâl che us torni a proponi, zontant magari ancje alc altri (no ai podût jentrâ tal particolâr, parcè che si tratave di un progjet decidût di finanziâ de Arlef di prin).
No met in dubi che la leterature in lenghe furlane e vedi propuestis interessantis, ma chest nol baste.
Prin di jentrâ te sale de presentazion o ai zirât tra lis scansiis de librarie che e ospitave l'event (une gruesse librarie di Udin). No ai cjatât un titul (un) par furlan: alore mi soi dit "al è vinars, o soi stracut, magari no mi soi inacuart che a son... o voi in casse e o domandi dal catalic". Risultât: "mandi, scusait une informazion: vêso libris in lenghe furlane"... al passe cualchi secont... rispueste de comesse (simpatiche e cun creance) "mmm.... aspetti... abbiamo questo (e mi mostre "il cjasâl dai animâi" che no ai capît parcè che lu veve sul bancon), ma altro... no... mi pare di no... ah sì: c'è anche questa rivista"... po si vise che forsit: "ma forse è venuto apposta"... e jo: "eh sì..."
Chest mi sburte a pensâ che nol è suficient stampâ materiâl (o feveli simpri in gjenerâl) se dopo no si lu cjate sul marcjât.
Parcè che al è just che un editôr al furnissi une ocasion pai scritôrs, ma no si pues trascurâ che dopo cheste "ocasion" no vedi di jessi fate cognossi e duncje secont me al è necessari rindile "popolâr", in maniere che la int le cjati: e chi al jentre in zûc il mont de distribuzion dai prodots che e viôt il librari come interlocutôr principâl dal letôr: dulà si vadial a cirî un libri? In librarie (a son ancje altris canâi, ma secont me la librarie e je inmò un canâl fuart).
E come che al diseve ancje Fulvio Romanin "Nol baste che un test al sedi publicât parcè che al è scrit par furlan: e covente robe ben scrite": secont me dome cussì tu puedis competi, dome se tu pontis a la cualitât.
Al è just, e lu condivît, ce che o ai let intune interviste, joibe sul Messaggero, li che si presentave La Comungne e la serade di vinars "l’obiettivo è quello di arrivare all’autonomia economica necessaria che ci permetta di non dipendere sempre dai finanziamenti pubblici".
Al è un discors une vore plui lunc e forsit un post nol è il puest plui adat, ma mi plaseve condividi chescj pinsîr cui letôrs di chest blog, ancje parcè che di chest argoment o vin za fevelât intune altre ocasion e o vevi cjatât intervents interessants. Us ringrazii za se o 'nt cjatarai ancje ta cheste ocasion.
ps: Tornant a La Comugne (e mi à fat plasê finalmentri viodi ancje lis musis dai scritôrs che a jerin in sale), mi à plasût sintî i intervents dai protagoniscj che a son stâts clamâts a lei cualchi cerce e o amet che diviers contribûts mi àn plasût.
O ai vût il plasê di puartâ i salûts dal gnûf Cda de Arlef, stant che il President nol à podût intervignî par un imprevist e mi à delegât. E o ringrazii la editore Alessandra Kersevan (za componente dal Cda de Arlef) e il curadôr dal progjet Pauli Cantarut (za component dal Cts de Arlef) che mi àn lassât fâ, dongje dai salûts, ancje cualchi riflession in gjenerâl che us torni a proponi, zontant magari ancje alc altri (no ai podût jentrâ tal particolâr, parcè che si tratave di un progjet decidût di finanziâ de Arlef di prin).
No met in dubi che la leterature in lenghe furlane e vedi propuestis interessantis, ma chest nol baste.
Prin di jentrâ te sale de presentazion o ai zirât tra lis scansiis de librarie che e ospitave l'event (une gruesse librarie di Udin). No ai cjatât un titul (un) par furlan: alore mi soi dit "al è vinars, o soi stracut, magari no mi soi inacuart che a son... o voi in casse e o domandi dal catalic". Risultât: "mandi, scusait une informazion: vêso libris in lenghe furlane"... al passe cualchi secont... rispueste de comesse (simpatiche e cun creance) "mmm.... aspetti... abbiamo questo (e mi mostre "il cjasâl dai animâi" che no ai capît parcè che lu veve sul bancon), ma altro... no... mi pare di no... ah sì: c'è anche questa rivista"... po si vise che forsit: "ma forse è venuto apposta"... e jo: "eh sì..."
Chest mi sburte a pensâ che nol è suficient stampâ materiâl (o feveli simpri in gjenerâl) se dopo no si lu cjate sul marcjât.
Parcè che al è just che un editôr al furnissi une ocasion pai scritôrs, ma no si pues trascurâ che dopo cheste "ocasion" no vedi di jessi fate cognossi e duncje secont me al è necessari rindile "popolâr", in maniere che la int le cjati: e chi al jentre in zûc il mont de distribuzion dai prodots che e viôt il librari come interlocutôr principâl dal letôr: dulà si vadial a cirî un libri? In librarie (a son ancje altris canâi, ma secont me la librarie e je inmò un canâl fuart).
E come che al diseve ancje Fulvio Romanin "Nol baste che un test al sedi publicât parcè che al è scrit par furlan: e covente robe ben scrite": secont me dome cussì tu puedis competi, dome se tu pontis a la cualitât.
Al è just, e lu condivît, ce che o ai let intune interviste, joibe sul Messaggero, li che si presentave La Comungne e la serade di vinars "l’obiettivo è quello di arrivare all’autonomia economica necessaria che ci permetta di non dipendere sempre dai finanziamenti pubblici".
Al è un discors une vore plui lunc e forsit un post nol è il puest plui adat, ma mi plaseve condividi chescj pinsîr cui letôrs di chest blog, ancje parcè che di chest argoment o vin za fevelât intune altre ocasion e o vevi cjatât intervents interessants. Us ringrazii za se o 'nt cjatarai ancje ta cheste ocasion.
ps: Tornant a La Comugne (e mi à fat plasê finalmentri viodi ancje lis musis dai scritôrs che a jerin in sale), mi à plasût sintî i intervents dai protagoniscj che a son stâts clamâts a lei cualchi cerce e o amet che diviers contribûts mi àn plasût.
20 marzo 2009
Omenuts
Torzeonant su Internet o ai cjatât chest video che al propon su Youtube un episodi dai Omenuts, la version furlan di Little people fate di Massimo-Garlatti Costa, che o ringrazii par vêmi dade la pussibilitât di colaborâ cun lui. Cui che al à voie di vê i 4 Dvd al pues contatâ la Societât filologjiche furlane.
19 marzo 2009
Auguris Papà e Fuarce Udin
Vuê al è Sant Josef, fieste dal papà. Jo i fâs i auguris a Giancarlo, il gno, che usgnot al sarà come tancj furlans pront a tifâ pal Udin!
O profiti par segnalâ la iniziative dal sît www.udineseclub.net che al da la pussibilitât di viodi e comentâ la partide cuntri dal Zenit: sul sît si podarà viodi la partide su la WebTV e midiant di Skype, contatant l’utent “udineseclub”, dal studi virtuâl de Auc a saran fatis audioconferencis pai tifôs che si conetaran.
18 marzo 2009
La Patrie e je util
Cumò che al è passât il 15 dal mês, o vin metût online La Patrie dal Friûl - Speciâl ort. Chi in bande us propon un calendariut une vore util che al vise cualis che a son lis pomis e lis verduris di stagjon. Par viodi miôr la tabelute, fracait chi.
Cun di plui us torni a visâ che usgnot a lis 8 e mieze a Tavagnà o presentarìn La Patrie dal Friûl - Speciâl internet: cun noaltris al sarà ospit Aldo Rossi.
Cun di plui us torni a visâ che usgnot a lis 8 e mieze a Tavagnà o presentarìn La Patrie dal Friûl - Speciâl internet: cun noaltris al sarà ospit Aldo Rossi.
17 marzo 2009
La Pimpa a Coder
Sabide ai 21 di Març, a lis 3 e mieze dopomisdì li de Cjase Turoldo di Coder di Sedean, al sarà presentât il progjet “Golaine Imparelibris” da la Pimpa, la simpatiche cjiçute a balins ros, nassude dal lapis e de fantasie di Francesco Tullio Altan. La traduzion di 4 aventuris (Pimpa e lis robis, Pimpa e i colôrs, Pimpa e i numars e Pimpa e je in vore) e je pensade par une prime alfabetizazion dai plui piçui. Il progjet al è stât realizât dal Istitût ladin furlan “pre Checo Placerean” e dal portâl lengheNet cul jutori de Regjon Friûl – Vignesie Julie e cu la colaborazion de cjase editore Franco Cosimo Panini e de Quipos. A la presentazion a saran presints l’autôr dal fumut, Francesco Tullio Altan; il president dal Istitût, William Cisilino; il president de Agjenzie Regjonâl pe Lenghe Furlane (ARLeF), Lorenzo Zanon e la regjiste de Rai regjonâl, Claudia Brugnetta, che à curât la version televisive par furlan Pimpa. A cheste iniziative editoriâl e al è leât ancje il progjet “A scuele cu la Pimpa” pensât dal Istitût ladin furlan “pre Checo Placerean” cun chê di coinvolzi dutis lis direzions didatichis de Provincie di Udin e puartâ i libruts tes scuelis tant che materiâl didatic.
16 marzo 2009
Alè Udin
Joibe e jere stade une brute zornade, ma par furtune in serade si è dreçade cu la vitorie dal Udin! No dome un sucès sportîf, ma ancje une biele partecipazion dal public che sul sierâ de partide al à tacât a berghelâ la cjançon storiche "Alè Udin"!
Ancje se l'Udin al à une cjançon uficiâl par talian (scrite tal periodi de Champions leage, secont me però avonde lamie), il public al cjantave par furlan "Alè Udin"... mi somee un segnâl interessant, ven a stâi, la int si ricognòs te cjançon furlane di Dario Zampa.
ps: ancje "Chi non salta, triestino è!" al à fat saltâ dute la int, robis di fâ vignî jù il Friuli: masse biel! =)
E dopo la cronache di vuê, un tic di storie di îr, par no dismenteâ:
Ancje se l'Udin al à une cjançon uficiâl par talian (scrite tal periodi de Champions leage, secont me però avonde lamie), il public al cjantave par furlan "Alè Udin"... mi somee un segnâl interessant, ven a stâi, la int si ricognòs te cjançon furlane di Dario Zampa.
ps: ancje "Chi non salta, triestino è!" al à fat saltâ dute la int, robis di fâ vignî jù il Friuli: masse biel! =)
E dopo la cronache di vuê, un tic di storie di îr, par no dismenteâ:
15 marzo 2009
Trilogjie tormentade
A Sanremo un dai argoments di chest an e je stade la omosessualitât (cjançon di Povia, Benigni che al recite une letare di Oscar Wilde). Jo us segnali che li dal link http://www.friul.net/e_lib
ris.php si pues scjamâ «Trilogjie tormentade» (te foto, la cuviertine), il libri di pre Antoni Beline li che al met a confront lis figuris di Oscar Wilde, Pieri Pauli Pasolini e pre Lorenzo Milani. Une des oparis plui origjinâls, e bielis, di pre Toni.
Chest libri, che o consei, al à vinçût il premi Sant Simon tal 1999 (pre Antoni al veve vinçût za une edizion tal 1981 cul libri "Pre Pitin").
Chest libri, che o consei, al à vinçût il premi Sant Simon tal 1999 (pre Antoni al veve vinçût za une edizion tal 1981 cul libri "Pre Pitin").
14 marzo 2009
13 marzo 2009
La Patrie a Tavagnà
Il gnûf numar da «La Patrie dal Friûl» al è rivât a cjase dai abonâts e tes miôr ediculis e librariis (viôt la liste li dal sît www.lapatriedalfriul.org).
Tal numar passât tant che argoment dal speciâl La Patrie dal Friûl e veve tratât «l’ort», un teme une vore leât ae tiere e ancje tradizionâl pai furlans. Sul numar di Març il mensîl in lenghe furlane al fevele di internet. A somein dôs robis cetant distantis, ma a la redazion i somee une cubie che e pues lâ benon a braç. “Pal disvilup san di un popul i vûl chel e chel, la tradizion e la modernitât, il passât e il futûr che a contribuissin a formâ il presint” al marche il diretôr Dree Venier. E i furlans no si tirin indaûr nancje su internet: une testemoneance al è il «social network» Facebook – la espression plui popolâr di cheste categorie di aplicazions web – che al è simpri plui fis di robe e temis furlans. Po dopo e ven fate une indagjin dulà che si fevele in lenghe par dute la «rêt des rêts»: blog, YouTube, MySpace, e-lerning… No stait a spaventâsi par dutis chestis peraulis strambis: dentri de Patrie o cjatarês spiegât dut.
Il rest dal numar al va indevant cuntune vore di argoments, simpri viodûts cuntun voli furlanist: atualitât, rubrichis, storiis des personis, fats e… cualchi sgrifade!
Sul sît www.lapatriedalfriul.org, di vuê o podês cjatâ la cuviertine e la liste dai articui di chest mês e ducj i articui al mês passât (cul speciâl «ort») in formât digjitâl.
La Patrie dal Friûl – Speciâl internet e sarà presentade miercus ai 18 di Març a Tavagnà (Ud) a lis 20.30 tal centri civic di place Di Prampero: a saran presints Mario Pezzetta, sindic di Tavagnà; jo e Aldo Rossi, musicist e blogarin furlan-cjargnel. A dut il public e vignarà regalade une copie de riviste (fracait la imagjin par viodi miôr la locandine).
Ancje chest an, cu la declarazion dai redits tu puedis dâi une man a «La Patrie dal Friûl»: baste meti il numar 01299830305 te casele juste e firmâ la destinazion dal 5 par mîl.
Tal numar passât tant che argoment dal speciâl La Patrie dal Friûl e veve tratât «l’ort», un teme une vore leât ae tiere e ancje tradizionâl pai furlans. Sul numar di Març il mensîl in lenghe furlane al fevele di internet. A somein dôs robis cetant distantis, ma a la redazion i somee une cubie che e pues lâ benon a braç. “Pal disvilup san di un popul i vûl chel e chel, la tradizion e la modernitât, il passât e il futûr che a contribuissin a formâ il presint” al marche il diretôr Dree Venier. E i furlans no si tirin indaûr nancje su internet: une testemoneance al è il «social network» Facebook – la espression plui popolâr di cheste categorie di aplicazions web – che al è simpri plui fis di robe e temis furlans. Po dopo e ven fate une indagjin dulà che si fevele in lenghe par dute la «rêt des rêts»: blog, YouTube, MySpace, e-lerning… No stait a spaventâsi par dutis chestis peraulis strambis: dentri de Patrie o cjatarês spiegât dut.
Il rest dal numar al va indevant cuntune vore di argoments, simpri viodûts cuntun voli furlanist: atualitât, rubrichis, storiis des personis, fats e… cualchi sgrifade!
Sul sît www.lapatriedalfriul.org, di vuê o podês cjatâ la cuviertine e la liste dai articui di chest mês e ducj i articui al mês passât (cul speciâl «ort») in formât digjitâl.
La Patrie dal Friûl – Speciâl internet e sarà presentade miercus ai 18 di Març a Tavagnà (Ud) a lis 20.30 tal centri civic di place Di Prampero: a saran presints Mario Pezzetta, sindic di Tavagnà; jo e Aldo Rossi, musicist e blogarin furlan-cjargnel. A dut il public e vignarà regalade une copie de riviste (fracait la imagjin par viodi miôr la locandine).
Ancje chest an, cu la declarazion dai redits tu puedis dâi une man a «La Patrie dal Friûl»: baste meti il numar 01299830305 te casele juste e firmâ la destinazion dal 5 par mîl.
12 marzo 2009
Zornade di EMME...nthal...
La setemane e je tacade di rive sù e par cualchi zornade no ai rivât a jessi tant presint. Ma come che nol bastàs, vuê mi soi jevât tart, parcè che no ai sintude la svee... o miôr: le ai sintude, le ai distudade ("dai dai, inmò un momentut e dopo o partìs...")... e vie jo: tornât a indurmidîmi!
Po dopo jù di corse fint a Triest cuntun trafic che mieç al bastave... e rivât intal forest, mi capite une altre "biele sorprese" che no us stoi chi a contâ, ma che mi conferme che "se la furtune e je vuarbe, la sfighe e viôt benon!"... Ancje chi trafic micidiâl par vie di une cunvigne su la droghe cun pulizais a sbreghebalon: e cussì dopo 1 ore e 40 minûts di strade finalmentri o soi rivât a vore (almancul li dut trancuil)... O disarès che par cheste setemane al podarès jessi avonde, ma doman al è vinars ai 13: jo no i crôt tant, no soi superstiziôs, ma un tic cumò o tachi a gratâmi...
Ce dî di plui? Sperìn almancul tal Udin usgnot!
Ce dî di plui? Sperìn almancul tal Udin usgnot!
08 marzo 2009
Fieste dople
A son passâts 3 agns che o ai screât il blog e come in chê volte, e tal 2007 e tal 2008, o soi a fâ fieste cun ducj voaltris, ma soredut cun dutis voaltris: parcè che nol è nuie di miôr che fâ fieste in compagnie, massime se al è no dome il compleblog, ma soredut la fieste de femine (te foto, daûr des mimosis e des orchideis, la rose plui biele).
05 marzo 2009
Assemblee de Filologjiche
E je convocade par domenie ai 8 di Març dal 2009 aes nûf e mieze di buinore li de Sale “Paulin di Aquilee” in vie Trep, 5/B a Udin, la Assemblee gjenerâl ordenarie dai Socis de Societât Filologjiche Furlane, che chest an e fâ i 90 agns de fondazion.
La Assemblee, che si da dongje une volte ad an dentri dai prins trê mês daûr dal articul 8 dal Statût sociâl, e rapresente il moment par fâ il belanç finanziari e ancje il pont su la vite e lis ativitâts dal Sodalizi che si son tignudis tal 2008 e che a son program pal 2009. Un an particolâr, il 2009, stant che a colin i novante agns de nassite dal Sodalizi, ai 23 di Novembar dal 1919.
L’incuintri si vierzarà cul discors dal president Lorenzo Pelizzo e cu la relazion di mission dal 2008 si ricuardaran lis azions puartadis indenant, des manifestazions aes ativitâts, de produzion editoriâl e multimediâl ai progjets di didatiche e di formazion e aes iniziativis di comunicazion e promozion.
La Assemblee, che si da dongje une volte ad an dentri dai prins trê mês daûr dal articul 8 dal Statût sociâl, e rapresente il moment par fâ il belanç finanziari e ancje il pont su la vite e lis ativitâts dal Sodalizi che si son tignudis tal 2008 e che a son program pal 2009. Un an particolâr, il 2009, stant che a colin i novante agns de nassite dal Sodalizi, ai 23 di Novembar dal 1919.
L’incuintri si vierzarà cul discors dal president Lorenzo Pelizzo e cu la relazion di mission dal 2008 si ricuardaran lis azions puartadis indenant, des manifestazions aes ativitâts, de produzion editoriâl e multimediâl ai progjets di didatiche e di formazion e aes iniziativis di comunicazion e promozion.
04 marzo 2009
La nâf spaziâl di Tavan
Sul blog dai Fantats furlans o ai cjatade cheste biele segnalazion, cuntun video di Paolini che al recite "La nâf spaziâl", poesie di Federico Tavan di Andreis. Par cognossi di plui chest autôr che al à ricevût di pôc il vitalizi previodût de Leç Bacchelli, us segnali cheste pagjine di Wikipedia: fracait chi.
03 marzo 2009
Il gnûf Cts de Arlef
Us doi une anticipazion: vuê dopomisdì si sin cjatâts come Consei di Aministrazion de Agjenzie regjonâl pe lenghe furlane.
Il pont al ordin dal dì plui impuartant e jere la nomine dal gnûf Comitât tecnic sientific che al è stât votât a la unanimitât e che us presenti:
Donato Toffoli e Piera Rizzolati (planificazion linguistiche);
Alessandra Burelli e Pierino Donada (didatiche);
William Cisilino e Luca Peresson (mieçs di comunicazion);
Maria Carminati (produzion artistiche, musicâl, multimediâl).
La funzion dal Cts e je chê che si cjate ancje ben scrit tal sît de Arlef. I siei compits plui impuartants a son che di meti dongje il program anuâl de ativitât de Agjenzie, i plans regjonâi di politiche linguistiche, esprimi parêrs e diretivis su lis azions di competence des Aministrazions publichis sul ûs de lenghe furlane te ativitât istituzionâl e tai rapuarts cui citadins, sui programs scolastics pal insegnament de lenghe furlane, organizâ cunvignis, seminaris, incuintris di studi e cjapâ sù ogni altre iniziative par promovi il scambi di cognossincis e l’aprofondiment sientific e culturâl des materiis ogjet dai fins statutaris de Agjenzie.
Il pont al ordin dal dì plui impuartant e jere la nomine dal gnûf Comitât tecnic sientific che al è stât votât a la unanimitât e che us presenti:
Donato Toffoli e Piera Rizzolati (planificazion linguistiche);
Alessandra Burelli e Pierino Donada (didatiche);
William Cisilino e Luca Peresson (mieçs di comunicazion);
Maria Carminati (produzion artistiche, musicâl, multimediâl).
La funzion dal Cts e je chê che si cjate ancje ben scrit tal sît de Arlef. I siei compits plui impuartants a son che di meti dongje il program anuâl de ativitât de Agjenzie, i plans regjonâi di politiche linguistiche, esprimi parêrs e diretivis su lis azions di competence des Aministrazions publichis sul ûs de lenghe furlane te ativitât istituzionâl e tai rapuarts cui citadins, sui programs scolastics pal insegnament de lenghe furlane, organizâ cunvignis, seminaris, incuintris di studi e cjapâ sù ogni altre iniziative par promovi il scambi di cognossincis e l’aprofondiment sientific e culturâl des materiis ogjet dai fins statutaris de Agjenzie.
02 marzo 2009
Vivi Remanzâs. Vuide ai uficis, ai servizis e aes oportunitâts dal teritori
Miercus ai 4 di Març dal 2009, aes 18.00, te Sale dal Consei dal Palaç municipâl di Remanzâs e vignarà presentade la vuide bilengâl: “Vivi Remanzâs. Vuide ai uficis, ai servizis e aes oportunitâts dal teritori”.
Si trate di un librut bilengâl di 65 pagjinis par contâ il paîs e il teritori di Remanzâs furnint al citadin informazions utilis par vivi ad implen i servizis e lis oportunitâts ufiertis de Aministrazion comunâl e des realtâts associativis dal teritori. Une vuide par rindi plui sclet l’acès ae informazion e par favorî la partecipazion ative di ducj i citadins che, in chest mût, a podaran zovâsi des oportunitâts ufiertis ma ancje contribuî di persone a miorâ il lôr teritori. Un strument informatîf svelt e eficaç par fâ cognossi a ducj, sedi ai citadins gnûfs che a chei dal lûc, il lôr paîs e par valorizâ cun di plui la lenghe furlane tant che element distintîf, vîf e cuotidian de vite dal puest.
La publicazion, realizade de Aministrazion comunâl in gracie de Leç 482/99 pe tutele des minorancis linguistichis storichis, e vignarà dade fûr a dutis lis fameis di Remanzâs e distribuide in Municipi, tal Sportel pe Lenghe Furlane e tal Centri Informezovins a ducj i interessâts . Intervignaran:
Dario Angeli, Sindic di Remanzâs
Daniela Briz, Vicesindic e Assessore ae culture di Remanzâs
Marco Stolfo, Diretôr dal S.I.L.C.E., Servizi Identitâts linguistichis, culturâls e Coregjonâi tal Forest, Regjon Autonome F.V.J.
Massimo Duca, Diretôr de ARLeF, Agjenzie regjonâl pe lenghe furlane
Alessandro Carrozzo, Serling, Sportel pe Lenghe furlane di Remanzâs
Priscilla De Agostini, curadore de publicazion
Si trate di un librut bilengâl di 65 pagjinis par contâ il paîs e il teritori di Remanzâs furnint al citadin informazions utilis par vivi ad implen i servizis e lis oportunitâts ufiertis de Aministrazion comunâl e des realtâts associativis dal teritori. Une vuide par rindi plui sclet l’acès ae informazion e par favorî la partecipazion ative di ducj i citadins che, in chest mût, a podaran zovâsi des oportunitâts ufiertis ma ancje contribuî di persone a miorâ il lôr teritori. Un strument informatîf svelt e eficaç par fâ cognossi a ducj, sedi ai citadins gnûfs che a chei dal lûc, il lôr paîs e par valorizâ cun di plui la lenghe furlane tant che element distintîf, vîf e cuotidian de vite dal puest.
La publicazion, realizade de Aministrazion comunâl in gracie de Leç 482/99 pe tutele des minorancis linguistichis storichis, e vignarà dade fûr a dutis lis fameis di Remanzâs e distribuide in Municipi, tal Sportel pe Lenghe Furlane e tal Centri Informezovins a ducj i interessâts . Intervignaran:
Dario Angeli, Sindic di Remanzâs
Daniela Briz, Vicesindic e Assessore ae culture di Remanzâs
Marco Stolfo, Diretôr dal S.I.L.C.E., Servizi Identitâts linguistichis, culturâls e Coregjonâi tal Forest, Regjon Autonome F.V.J.
Massimo Duca, Diretôr de ARLeF, Agjenzie regjonâl pe lenghe furlane
Alessandro Carrozzo, Serling, Sportel pe Lenghe furlane di Remanzâs
Priscilla De Agostini, curadore de publicazion
01 marzo 2009
Int di Maian tai lager
Come ogni an, ancje jo ai 27 di Zenâr o ai fevelât de Zornade de Memorie. Al pues someâ un argoment lontan, sedi tal timp, sedi tal spazi. Ma cussì nol è. Nol covente che us torni a dî che a pôc plui di une ore di strade di cjase mê, a Triest, e je la Risiere di San Sabba, unic cjamp di stermini nazist in Italie. Cun di plui cheste setemane sul Gazzettino e jere une pagjine interie (par leile, fracait achì) une testemoneance direte di 2 oms di Maian, inmò in vite che a àn vivude cheste tragjedie su la lôr piel: a son Guido Riva (di Maian, te foto a çampe) e Emilio Martinuzzi (di Sant Tomâs, te foto a drete). Leint cheste pagjine dai 24 di Fevrâr, o ai sintût une emozion profonde e ju ringrazii par chês peraulis.
Iscriviti a: Post (Atom)


c: text/html

text:
Al va
dilunc a cressi il numar dai comuns svedês che a dan fûr i lôr
servizis ancje par finlandês. Dal 2010 a vuê la incressite e je
stade continue e cumò a son 52 su 290 lis aministrazions locâls là
che i servizis comunâi a son disponibii ancje par finlandês. Daûr
des ultimis statistichis il 7,5% de popolazion che e vîf in Svezie e
je di divignince finlandese e chei che a son ancjemò in stât di
fevelâ o almancul di capî cheste lenghe a son sui 450 mil. Lis
misuris di tutele pe comunitât finlandese a son stadis inviadis in
maniere significative tor dal 2000 cu la nassite di une aree
aministrative par finlandês intai cuatri comuns dongje dal confin cu
la Finlande là che la minorance e jere presinte in maniere storiche
e cul ricognossiment dal dirits a doprâ cheste lenghe sei a nivel
aministratîf che judiziari. Cumò chestis misuris si son slargjadis
e a cjapin dentri ancje cui che al è imigrât une o dôs
gjenerazions indaûr de Finlande e al manten vive la sô identitât
linguistiche.
Font:
YLE, 01/02/14

robotstxt: allowed

filter: keep


text:
sabato 6 settembre 2008
Brunello e disciplinar di produzion
Si è vidut secuestrà butilis di Brunello, di aziendis ancje famosis, fat cun ue difarente dal Sangiovese, cince rispetà il disciplinar di produzion, lis regulis che sigurin chel chel compre da cualitat dal prodot. Ma cuai sono i limis tan contestas dal disciplinar di produzion? Soredut usà dome ue Sangiovese, prodote tal territori comunal di Montalcino. Tanc sostegnin che no si pol produsi un vin al 100% Sangiovese, ma l'è mior tajalu cun un tic di merlot, cabernet o altris vins. Esperiencis dal genar son stadis fatis, ma le cuestion je che no si pol clamalu Brunello, baste clamalu in altre maniere. Se no si fevele di condono! Si à di dì che si a scherzat e no si son rispetadis lis regulis, e che certis butilis "di ecellenze", no son propit cussì. Alore parce cirè di modificà il disciplinar? In nom da modernitat? Da evoluzion dal gust di chei che lu bevin? o in prevision da gnove normative di classificazion dai vins propueste da Union Europee?
Pubblicato da spirt di vin a 08:44
Etichette: cronache
Nessun commento:
Iscriviti a: Commenti sul post (Atom)


text:
I cartelons di publicitât a spieghin e a clamin lis frutis e i fruts a scambiâsi lis robis che no ur coventin plui cun alc che al sedi plui interessant.
I fruts e lis frutis si fotografin e si filmin cun diviers imprescj, a modifichin lis fotografiis e lis cjariin tal sît.
Par misurâ i risultâts da la zornade dal barat o vin fat doi sondaçs in ta lis classis tiercis, cuartie e cuintis (a mancjin però i dâts de classe 5°C).
Joibe ai 13 di Març dal 2014 o vin fât la zornâde dal barat e vin scuviert che 120 fruts a àn baratât da lis robis e 22 no àn baratât nuie. (leture dai dâts di Simone V.)
120 a son i fruts che a àn baratât cualchi robe, 22 a son i fruts che a no àn baratât nuie, 142 fruts in dut che a àn rispuindût a la domande (leture dai dâts di Eme D.T.)
A son plui fruts che a son rivâts a baratâ che no chei che no son rivâts a baratâ. (Alessandra Z.)
Tabele e grafic di Charlize P.
O vin fât un sondaç cu la domande: ti plasial il barat fat a scuele?
59 a àn rispuindût che ur à plasût tantissim
50 a àn rispuindût che ur à plasût tant
18 a àn rispuindût che ur à plasût un pôc
10 a àn rispuindût che no ur à plasût par nuie.
In dut a àn rispuindût 137 fruts.
(Tabele, grafic a torte e leture dai dâts di Valentino C.)
Altre pagine del nostro sito illustrano l'attività. Visitate il sito "Grignei di scuele" alle pagine relative al baratto: progettazione, sondaggio baratto, sondaggio riutilizzo, riuso le cose, preparazione per il film (vedi anche blog)
Presentazion de mestre al seminari Marilenghe & Mariscuele dal 5 di Avrîl dal 2014


text:
Cuant che la mestre a veve dite che a vevin di fâ un film mi soi emozionade e o ai pensât che e jere un idee bielissime. Prime di scomençâ lis ripresis o vin preparât i costums e il materiâl: il gjalut, il vestît dal agnul e altris robis divertentis e interessantis.
Jo o mi soi divertude a produsi chest film insieme ai mei amis e a le maestre che a mitut insieme lis nostris ideis par crea un copion ecesionac. Lis ripresis o son stadis divertentis, quant o ao usat la telecamere, o mi soi sintude une vere regjiste.
Cuant o vevin finit di creâ la cjamare cun lis mês amiis, jo o ai dit che la cjamare a ere vignude benissim. Un po ducj a vin fat lis partis dai protagoniscj e in chest mot o ci vin mitut ducj il nostri impegno. Elisabetta 5C
O vin scomençât lis ripresis: ducju o fasìn confusion, jo mi sint un grignel di savalon intal mieç di 100 claps, un frut al zighe :”Ciak si zire!!!” e si scomencin lis ripresis. E je une zornade di soreli che cul so "baglior" a incee l'obietif de telecjamare. Ducj o sin emozionâts, ma in particolar i atôrs e i cameramen. Finit lis ripresis o tornin in classe ducju contents. Valentina O. 5B
La me esperience più biele e je stade cuant che o ai recitât la frase: “Ti puarti tal gjalinâr di mê none!” e o ai poiât il gjalut di carton dongje da lis gjalinis e cuant che i miei amîs mi riprendevin. Marco C. 5A
La mê senzazion di cuant o ai fat il video e je stade biele. Mi soi sintût ben parcè che o ai partecipat ancje jo al film. Mi soi divertût tantissim a regjistrâ. Mi plâs fâ i video. Mattia C. 5A
La mê esperienze cul film mi è plasude tant. Mi soi particolarmentri divertût a filmâ cu la telecjamare i miei compagns che a recitin la lôr part. Mi è plasût ancje registrâ lis vôs dai miei compagns. Davide D.P. 5A
Cuant che o vin vût di scelzi la trame dal film o vin vût di votâ lis parts e mi è plasût dopo cuant che un al diseve: "Jo o ai votât il numar cuatri, tu cuâl âtu votât?” e cualchidun altri al diseve: "Ancje jo o ai votât il numar cuatri!” O pûr cualchidun al diseve: "A mi no mi plâs il cinc e o ai votât il trê”. Susanna D.L. 5A
Il film, par me, al è vignût belissim! Mi è plasût tant lavorâ cu la mê classe. E je stade une esperience belissime. Marta 5A
La mê esperience tal film e je state bielissime parcè che o ai provât cemût che si fâs un film. O ai doprât la videocjamare, o regjistrat l'audio, o ai fat il frut.... La esperience che mi è plasude di plui e je cuant che o ai filmât. E je state la prime volte che o vin filmât. Mi è plasût ancje cuant che Paola mi à svintulât la plume e cuant che o ai finît o ai sintût la sensaziondi di "prurito" (= pice). O ai filmât il gjalinâr dal nono di Marco.Tommaso 5A
Fin cuant che jo, Giulia Marta... o stavin fasint il costum, fin a lis ripresis, fin cuant che o sbaliavi la mê part e si metevin a ridi, mi è plasût tantissim!!!!!!
Al ere biel,
divertent,
ricreatîf,
e tant tant divertent, parcè che il furlan al é une lenghe particolâr, "afassinant".
A mi plâs tantissim!!!!!! Samuele 5A
La mê esperience mi è plasude tant e noaltris o someavin a atôrs esperts cuant che o recitavin! Mi è plasût meti la musiche intal toc da la zornade dal barat cul mio amì.
Cuant che lis pomis si movevin al jere verementri fuart e la cjamarute e jere veramentri fate ben. Arianna 5A
La mê esperience tal film e je stade bielissime! La part ch'a mi è plasude di plui e je stade riprendi lis gialinis ch'a vagabondavin pal gialinâr alegris.
La me prime impression dal film non mi convinseve dal dut, ma dopo mi è plasût avonde ansi...tantissim.
Jo o ai interpretât l'agnul pa la mê classe. L'esperience dal film e je stade une fra li pi bielis esperiencis ch'a vin fat a scuele. Giulia 5A
Mandi! Jo mi clami Lorenzo e cumò vi conti la mê storie tal film.
O vin scomensât pensant a la trame, al titul, lis vôs...
Vignivi sielt pôc, parcè che a vignivin sieltis dome lis feminis o Andrea. A la fin o vin sielt "lo spreco" (= il straçâ) come argoment, che secont me al è un argoment interessant par fa capî ai fruts che no si bute mai vie nuie.
Chel che al strace il mangjâ al è Andrea che al è il straçâ in persone. Lorenzo A. 5B
Al inizi dal film o jeri tant "spaventade" (= spauride) parcè che jo no vevi mai creât un film e o pensavi che o a recitavi o no sarès servide a nuie! Cuant che la mestre mi à metude in cubie cun Stefano, jo o ai subit pensât che lui al è tant brâf a inventâ tramis, personaçs, efiets e jo no ves nuie di fâ. Ma a vevi tuart! Pôc dopo la mestre e à dite che in mense si fotografavin e riprendevin lis robis di mangiâ cu la machine fotografiche e la telecjamere da la scuele e jo o soi stade sielte par fotografâ! Dopo, un lunis o sin lâts in mense e jo o ai fotografât tant, ma lis coghis a àn dite che no si podeve se no o fasevin brute publicitât a la mense!! Martina 5B
Fâ il film al è stât biel. Jo o ai fat avonde robis e mi soi divertût. Al inizi nol sameave biel parcè che o vevin dome di votâ cualchi robe. Cuant che la mestre mi a dite che io o fasevi il frut al è iniziat il biel. O ai fat robis avonde imbarazantis tipo cirî il gjal par tiere e al sameave di jessi in bagno.O ai ancje zirât pa la scuele con la maiute zirade. O ai costruît il gjalut e no soi stât pôc. Giacomo 5B
Intal film jo o ai fat regjistrazion e o ai modificât l'audi. Intant che o regjistravin, jo o dîs simpri “Ciak si gira” e dopo ducj a stin zito. Cuant che al è il moment di stâ zito, jo o fâs fature parcè che mi ven di ridi. Francesco P. 5B
Al inizi dal film o jeri tant contente, ma ancje "spaventade" (=spauride), parcè che o vevi pensât che al fos dificilisim fâ un film a la mê etât. Ma dopo un pôc che o ai scomençât a riprendi e a fâ fotografiis mi soi cuietade. La mestre, apene scominsât mi à metude in cubie cun Fares e jo no jeri masse contente di stâ in cul lui in cubie, però al jere brâf a inventâ tramis, titui, efiets... Plan, plan o ai scominsât a fâ foto e ripresis in mense al mangjâ straçât, ma i responsabii no jerin tant contentis. Dopo un pôcs di dîs che o fasevin ripresis e fotografis nus al àn proibît.
Durant il film o ai fat ripresis dome dôs voltis. Jo o ai riprendût cun Martina, Ingrid e Valentina une scenete cun efiets particolars... Isabella 5B
Jo intal il film mi soi divertide tant. Par esempli o ai fat: lis ripresis, o ai registrât, o ai lavorât. Margherita D.B. 5C
Intal film o ai sintût tantis emozions par ogni robe che o ai fat. Al inizi o jeri emozionade al massimo, ancje parcè che o ai fat: ripresis, regjistrazions audio e tantis altris robis cui miei amîs. Une robe che no mi je plasude propite al è stât cjantâ cun dute la classe lis cjançons par furlan. Gaia G. 5C
In chest film o ai imparât tantis robis: a fâ lis ripresis cu la telecjamere, a viodi la juste distanze tra l'ogjet e la telecjamere, a judâ un personaç che al stave recitant... , mi plaseve fâ la cjamarute dal frut cui mei amîs.
Come agnul no mi soi particolarmentri divertude ancje parcè che no ai fat quasi nuie, ma a fâ lis regjistrazions dal audio sì, mi soi particolarmentri divertiue a fâ zirâ lis pomis, il naranç, la banane e il piruç e formâ une muse contente. Mary 5C
Intal film i ai fat la vos dal frut e mi soi divertit tant disind tantis frasis par furla. Matteo M. 5C
La sensazione del film inventat con le classi 5a°,b°,c° al è state une emozion bielissime e staordinarie. Mi soi tant divertude a filmâ e fotografâ i miei compagns, intant che lôr a recitavin. L'idee dal film a mi è plasude tantissim e o soi contente di vê fat part di dut chest. Par fâ une part dal film siamo andati a çiase della none di Marco. In tal cortil della çiase al ere un gjalinar con le gjalinis.
Il personaç principal del film al jere un gjalut e lu vin puartat al gjalinâr.
O ai lavorat con un programma che a si chiame Audacity per fa dei efietti alla vos del cattivo. Al è state una esperienza fantastiche e si potrebbe rifarla. Paola
La mê esperience e je state magnifiche: o ai fat il protagonist e la vôs dal diaul. Mi à insegnât a no vergonâmi, ancje se o fasevi "schifo". Dopo o ai doprât progams gnûfs, par regjistrâ e par “abbellire” il film. Leonardo 5C
Le mê esperience sul film e je state tant divertente. Margherita P.
E je stade biele cheste espererience, a vin imparât tant dal mont dai film. In chestis setemanis a vin fat ripresis in zardin ta la scuele e in un polgjalinâr, o vin cjantât, fevelât e regjistrât per fâ chest film che al fevele "dello spreco" e dal barat. Benedetta 5C
Jo intal film o ai fat lis ripresis tal curtîl e o vevi di riprendi la ciamare che a jere pene di colôr e di ogjets, a pene che o ai viodût la ciamare o jeri content. Filippo P.
La mê esperienze tal film mi è plasude tantissim percè che o vin imparât a lavorâ cun aplicazions par regjistrâ lis vôs, a fâ lis ripresis e a capî che no bisugne straçâ il mangjâ. Martina T.
La mê esperience dal film a no è tant vaste. Jo o ai dome regjistrât o cu la telecjamare o cul computer, par o imortalâ lis personis inta la telecjamare o per rezistrâ lis vôs dal film. Al è stat divertent cjalâ i miei amîs recitâ e elaborâ lis lôr vôs tal computer, lis ai velocizadis fin al pont di no capî ce che a disevin. A mi è plasût un sac!!!!!!!!!!!!! Fabiano 5C
Jo intal film i ai fat tantis robis: par esempli i ai fat movi lis pomis, registrât la mê vôs, zirât cualchi video,...
Mi soi divertite tant e i vuei tornâ a fâlu. Ancje se al inizi no volevi, mi soi tant divertide ence a viodi i miei amîs ch'a si fasevin registrâ o ur fasevin un video e al inizi i jeri ence ecitate. Speri di fâ un altri film e di divertîmi come in chist film.
Intal moment che si fâs un film,
a si prove une emozion
GRANDISSIMISSIME.
O vin cjantât,
recitât,
fat ripresis...
ma ducj
felicementri e
cun ligrîe.
E je stade l'esperiense
plui biele dal mont.
Giada I. 5C
Scritis par talian cun peraulis par furlan.
Le me esperienze a far un film è state meravigliose a far i video a far le fotografie. E poi a vederle tal computer a far split, a cancellare la parte che non andavano ben. La part che mi è piaciut di più è state quand siamo andati dal gjalinâr di
Marco a veder le gjalinis. Alessandra 5A
Un martedi', uno dei tanti, insomma un giorno qualunque si e' trasformato in una grande piccola avventra con i suoi lati positivi e negativi!!!
Alle 10:30 suona la campanella di fine ricreazione, io e i miei compagni di classe entriamo in aula di informatica. La maestra(Lorella)inizia dicendo: “Come l'anno scorso anche voi farete un piccolo film; quest' anno però la trama sarà sullo spreco di cibo e oggetti!”
Iniziammo decidendo il titolo, la trama ecc... Tutto ciò era magnifico ma il bello giunse dopo. Infatti la maestra mi diede la parte di Angela (agnul). Gaia
5B
Scritis par talian.
Quando la maestra mi ha detto:- Faremo un film.-, ero veramente felice perchè da grande volevo diventare un attore\regista. Il primo giorno del film si votavano i ruoli, io dovevo fare il diavolo perchè facevo bene la risata del diavolo (che alla fine l'ha fatto uno della 5ªA). La parte del film che mi è piaciuta è quella quando Giacomo (il bambino) e Federico (il cameramen) e io e Francesco V. Mi è piaciuto molto. Stefano 5B
Io e i miei amici abbiamo fatto un film sullo spreco e abbiamo fatto molte cose: l'abbiamo progettato, filmato, registrato le voci, fatto i costumi, il galletto...
Io ho: ripreso e registrato le voci. È stato molto bello perchè mi sono diverto molto.
Mi sono divertito molto perchè non ho fatto tanta lezione di scienze. Lorenzo D.M.
Ciao sono Federico mi è piaciuto molto il lavoro fatto perche lo fatto in compagnia e divertendomi.
Il progetto della compostiera (del film) l'abbiamo inventato io e una mia compagna.
Per me è stato bellisimo lavorare con la telecamera della maestra pero è stato ancora più bello recitare le parti del film e anche vedere i miei compagni recitare.
Mi sono divertito molto. Federico 5B
Era un giorno qualunque, mi sono svegliato alle sette del mattino, ho fatto colazione e sono andato a scuola.
Abbiam fatto matematica alle : 8-10 am. Dopo abbiam fatto la ricreazione alle: 10-10am, poi, finita la ricreazione, ci siamo recati verso l' aula d'informatica con tutti i ragazzi delle quinte, la maestra mi disse che devo fare il Cameramen...Fares 5B
E stato molto divertente sopratutto costruire le maschere e anche fare le voci.
I miei compagni sono stati molto bravi e spero anch'io sopratutto perchè il friulano non lo so parlare. Quindi ho fatto un po' di fatica a dire la pronuncia
giusta e anche a imparare le frasi o parole che dovevo dire. Simona 5B
Mi è piaciuto molto, e mi sono sentito molto coinvolto.Ma la cosa che mi è piaciuto di più è quando sono uscito dalla
scuola con Giacomo (il bambino) Federico (il cameramen) e infine me e Stefano per fare una ripresa. E poi quando la maestra ci ha fatto vedere il video completo con anche la mia parte sono stato
molto felice. Francesco V. 5B
Nel film mi è piaciuto tantissimo la parte che Benedetta era la cattiva che ha buttato le mele con le facce nel
cestino. Era molto bella. Sara 5C


text:
Intant la foto a fâs il zîr dal mont e lis butilis e saran dutis vendudis come ogni ant.
15 nov 2007
Ce si bevial ?
Par viergi le prime butilie, i gjaponês e an scuignût spietâ miezegnot. Come s'al fós il prin da l'ant. Chiste celebrazion mediatiche aé veramenti ben orchestrade.
Si viôt ben che achi a Hakone i gjaps a son li drenti par fâ le foto. So cjalin il vert li ator, o si inacuargín che le foto a no puès sei fate il 15 di novembar ma un grum prime cuant che lis sfueis a erin ancjemó verdis.
Intant la foto a fâs il zîr dal mont e lis butilis e saran dutis vendudis come ogni ant.
Intant la foto a fâs il zîr dal mont e lis butilis e saran dutis vendudis come ogni ant.
O savin ben che dopo il prin tai, un frac di int a scomence a no capî plui nuje, alore, ce impuartial se il vin a nol é bon?.
Se o cjalin lis statistichis, i Gjaponês a bevin plui Beaujaulais che dut il rest dal mont mitût insiemit. Cumó, o ch'o fasín miôr o ch'o no fasín nuje.
Jo al é plui di 5 agns ch'o ai fat la mê part e o soi pront a fornî le butilie di 2m50, e vualtris ce sêso pronts a fâ? hic...
Scrit dal Mario Sommarti A l'ore juste: 21:40
Etichetât: Da mangjâ e da bevi
Nessun commento:
Iscriviti a: Commenti sul post (Atom)


text:
Domenie ai
18 di Novembar al è rivât insom il siopar de fam che al jere stât
inviât di cuasi sietcent presonîrs politics curdis sierâts intes
galeris turchis e di nûf parlamentârs dal BDP (partît di
riferiment de comunitât curde). Diviers di lôr, dopo passe doi mês
di siopar, a jerin aromai in condizions critichis. La decision di
fermâ la proteste e je rivade dopo che a domandâlu al jere stât il
leader dal PKK, Abdullah Öçalan. Il siopar al jere partît propit
par domandâ che almancul i avocats a podessin visitâ Öçalan, che
di plui di tredis agns si cjate impresonât intun centri di massime
sigurece e che di cuindis mês nol podeve ricevi nancje lis visitis
di legâi e familiârs. I militants in siopar a domandavin ancje di
podê doprâ la lôr lenghe denant des autoritâts judiziariis. Su
chest ultin pont il Parlament turc al è cumò daûr a meti jù une
propueste di leç che e permeti l’ûs de lenghe curde in tribunâl.
La dì dopo de conclusion dal siopar de fam, il ministri turc pe
justizie, Sadullah Ergin, al à comunicât che il guvier di Ankara al
à chê di inviâ une tratative cul PKK (Partît dai Lavoradôrs dal
Kurdistan) par cjatâ une soluzion al conflit che al va indenant
aromai di agns e che si calcole che al vedi causât almancul 40 mil
muarts. Par cumò però no si à dât nissune informazion precise in
proposit, nancje un riferiment temporâl su cuant che chest procès
al podarès inviâsi.
Font:
Galdu, 18/11/12; Gara, 20/11/12


text:
L’Udin si à dismot. La partide di sabide a Napoli e conferme che tes gjambis, tal cjâf, tal cûr e te maniere di stâ tal cjamp e di zuiâ de scuadre furlane alc al è cambiât in miôr. Si à tacât a viodilu in cjase cuintri de Fiorentine, si à tornât a palesâ cun plui fuarce ancje se cuntun risultât negatîf la setemane stade cu la Juventus e si à mostrât ben e no mâl doi dîs indaûr li dal San Paolo.
L’Udin al patìs, al resist e al scombat e cussì al rive a puartâ a cjase un pont. Sul plan tatic Guidolin al conferme di vê rivât a dâi elasticitât, ecuilibri e sostance ae scuadre, a tacâ de difese, che si zove dal jutori di Basta e Silva che a tornin simpri cuant che al covente e che a sburtin indenant. La formazion furlane e cambie fisionomie cuant che e je in atac, in graciis dal dinamisim tes fassis e de pression tes corsiis centrâls cun Fernades, che al conferme cualitât e continuitât, cun Pereyra e cun Lazzari, che al somee dut un altri zuiadôr di chel viodût te prime part dal campionât.
L’Udin al mostre fin dal principi di no vê pôre dal Napoli. Anzit, i fâs pôre: lu ferme cuant che al prove a puartâsi indenant e lu instupidìs cun iniziativis ofensivis che i gjavin cualsisedi pont di riferiment ae difese, che e patìs il moviment dai blancs e neris.
Ce che al mancje al Udin, che al sburte di plui, a son lis conclusions in puarte. La strade dal gol, invezit, cun dut des sôs dificoltâts, le cjate il Napoli dopo de prime mieze ore di zûc cun doi goi di Pandev, che però no mandin l’Udin ko.
La scuadre furlane e reagjìs, no si piert pai trois e no piert i sintiments e lu mostre za prime dal interval, daurman cun Pereyra e plui indenant cun Hertaux, che cu la complicitât involontarie dal napoletan Fernandez, al smieze lis distancis e al vierç una sperance concrete pal secont timp.
Il Napoli, che al somee rinfrancjât dal vantaç, al vierç la seconde frazion cuntun tic di agressivitât in plui, ma l’Udin no si scompòn e al rispuint in cuintripît, prime cuntune conclusion flapute di Nico Lopez e dopo cuntune biele tonade di Fernandes, che al firme il doi a doi.
No je finude achì: ni di une bande ni di chê altre. Dzemaili al segne e il Napoli al torne in vantaç, ma l’Udin al rispuint ancje cu la decision di Guidolin di meti dentri Maicosuel al puest di Nico Lopez. Al rive il gol di Basta, sui disvilups di un corner, che al siere il risultât sul trê a trê. E a rivin ancjemò li incursions pericolosis di Maicosuel, che intune ocasion al ven fermât cu lis manieris tristis de bande di Maggio, e si manten une pression ofensive che cualchi setemane indaûr, tal finâl di une partide di cheste fate, no si sarès mai viodude.
In conclusion, une biele prove di caratar e di zûc, che e fâs sperâ ben pal avignî, intant che al ven di pensâ che al San Paolo si podevin puartâ a cjase fintremai ducj i trê ponts a disposizion, soredut cjalant la classifiche, che e je curtute inte sô part plui basse.
Pai prossims incuintris cul Toro e cul Livorno al coventarà mantignî l’ecuilibri e il snait mostrâts tai ultins turnis e in particolâr a Napoli par dâ un svolt positîf a un campionât che al è scomençât mâl.


text:
Ai 9 di Mai miârs di personis si son dadis dongje te capitâl des isulis Baleârs par manifestâ a pro de lenghe catalane e par marcâ la sô funzion di imprest primari pe integrazion di cui che al rive di inaltrò. La manifestazion e je stade inmaneade de “Obra Cultural Balear” tant che rispueste ai atacs dal PP cuintri de politiche linguistiche dal guvier des isulis, in particolâr intal setôr de sanitât. I partecipants – che pai organizadôrs a jerin 15 mil – a àn formât dôs cjadenis umanis jenfri place di Spagne e il Parlament. Tra di lôr a jerin ancje tancj imigrâts che a àn mostrât di tignî il catalan di lenghe de convivence e de integrazion sociâl. Intant de manifestazion i rapresentants de “Obra Cultural Balear” a àn let un document là che si rivendiche “il dirit a cognossi il catalan, parcè che dome cu la cognossince si à la pussibilitât di sielzi”.
Te stesse zornade une altre manifestazion si è davuelte a València cu la partecipazion di uns 30 mil personis intal inovâl de sconfite di Almansa: date cetant impuartante inte storie dai Paîs Catalans. La iniziative e je stade inmaneade de organizazion “Acció Cultural del País Valencià” che, chest an, e à sielzût tant che teme de rivendicazion il dirit di podê viodi lis televisions de Catalogne ancje intal Paîs Valenzian che al ven dineât dal guvier spagnolist valenzian.
Font: Diario de Mallorca, 10/05/09; Diari de Balears; 05-10/05/09; Vilaweb, 10/05/09


text:
jueves, 28 de julio de 2011
¿Vivi bessôi ise une sielte o une imposizion?
Lis personis no cubiadis a son un grup demografic in cressite tal mont ocidentâl. A Buenos Aires tra no maridats, separâts, divorziâts o vedui, si calcole la metât de popolazion cirche.
----
Seont studis, cuatri su dîs, tra 25 e 65 agns a declarin sei “discubiâts”, ancje ricognossint che a podaressin cambiâ di categorie se cjatassin la persone juste.
L’aument dai no sposats si lu relazione cun la instabilitât des unions. Il posponi tra i zovins il prin compromès, la traietorie su la autonomie des feminis, lis lôr consistentis richiestis tal cjatâ un gnûf "partner".
----
Chest cambi al altere lis formis des relazions, significant che la gran part al travierse un periodi de sô vite adulte, sedi par sielte o par imposizion, cence rivâ a formâ nissun leam seri.
----
Par tancj di lôr il no sposâsi al è sinonim di intimitât e libertât individuâl, concedint une centralitât tai risultâts professionâi, saldant dai leams cun amîs e fîs, favorint une intense vite sociâl. Altris a àn la sensazion di sei isolâts, un fenomen des grandis citâts, dulà che la socialitât dai altris e je plui visibile, che po provocâ une dolorose cjalade in chei che si sintin bessôi. I umans o sin individuis integrats e socievui.
----
Studiis sientifics a mostrin che la gran part des personis no puedin vivi a plen, cence vê par dongje dai afiets, cui cuai podè interagjî. A mostravin ancje che i contats sociâi cun rets di grandis dimensions, dispès e aumente la sensazion di ben stâ. Tes grandis citâts, la metât cirche des personis a vivin solis, che a vedin o no une cubie, ognidun a cjase sô.
----
Ciertis carateristichis de vite moderne a aumentin lis sensazions di solitudin: i spazis publics a àn lassât di sei sîts di incuintri; alts nivei di sfiducie interpersonâl a son privativis di ambients cun grandis disparitâts sociâls e ancje lis gnovis tecnologjiis spes a rinfuarcin l’isolament.
Se lis relazions di cubie a son efimaris, ¿i leams sociâi si slaçarano o si trasformarano tal timp?
----
Rigjavât da un articul di un cuotidian. Galliano lu a sintetizât e tradot al furlan.
----
martes, 12 de julio de 2011
Il purcitut
La siore e jere simpri vistide di neri e strissinave ridint i reumatics dal dormitori ae sale. Altris abitazions a no'nd jere; chel si, un barcon che al dave suntun piçul zardin brun. E cjalà l’orloi che al pendolave dal so pet, e pensà che al mancjave oltri une ore ae vignude dai fruts. No jerin siei. A voltis doi, a voltis trê che rivavin des cjasis in ruvine, passant la plaçute, traviersant il puint di bree sore il fossâl cumò sec, infuriadis lis aghis tai temporâi d’Invier.
Ancje se i fruts a scomençarin a là ae scuele, e rivavin simpri a scjampâ des lôr cjasis e aulis, te ore de pegrece e dal pisul. Ducj i doi o i trê; a jerin sporcs, plens di fan e fisichementri diviers. La anziane e rivave simpri a ricognossi in lôr cualchi carateristiche dal nevôt pierdût; a voltis a Zuan ai corispuindevin i voi o la francjece dai voi e de bocje tal ridi; altris, lis cjatave in Milio o Guido. Nol passave nissun dopo misdì cence che si ves riprodot cualchi segn, cualchi mot dal nevôt.
E pasà cence premure ae cusine par preparâ lis trê scudielis di cafelat e lis fritulis che involuçavin miluçs codogns.
Chel dopomisdì i fruts no sunarin il campanel dal puarton, ma batiint cun lis aìnis il cristal de puarte de jentrade, la anziane e à tardât a sintiju, i colps a continuarin insistents, cence aumentà la lôr fuarce. Al finâl, e je passade ae sale par comodâ la taule, la vecje e sintì il rumôr e viodè lis trê figuris che vevin za fât lis scjalis.
Sentàs ator de taule, cui smursiei sglonfs de dolcece dai pasticins, i fruts a ripeterin lis stessis monadis, si acusarin fra di lôr dai fracàs e tradiments. La anziane no ju capive e ju cjalave mangjâ e veve un ridi imobil; e decidè che Milio i faseve ricuardâ al nevôt plui di chei doi altris. Sore dut cui moviments des mans.
Intant che lavave lis scudielis in cusine e sintì il cor des ridadis, il rumôr di vôs cidinadis dal segret, po dopo il cidinôr. Cualchidun dal cjaminâ cautelôs si svicinave, je no podè sintì il rumôr sort dal fier tal cjâf. No a sintût plui altri, brancolant e colà par tiere, restant cuietute sul paviment de sô cusine.
A ciririn in ducj i mobii de cjamare, sot il materàs. Dividintsi i biliets di bancje e lis palanchis. Zuan ai disè a Milio: - Dai un altri colp, no si sa mai.
A cjaminarin a planc sot i rais dal soreli, rivâts al breon dal fossalon, ogni un al tornà par separât al cuartîr miserabil, ogni un tal so cjasot, Guido, cjatantsi tal so, vueit come simpri tai daspò misdì, al alçà sù, dai vistîts, dai rotams, des scovacis, da un casetin che al veve dongje il so jet, tirant fûr une musine blancje e maglade al metè dentri la cjarte monede e lis palanchis, une musine in zes a forme di purcit cuntune fressure su la schene.
---
Une conte di: Juan Carlos Onetti scritôr Uruguayan (Montevideo 1909, Madrid 1994)
---
La traduzion al furlan e je di Galliano De Agostini
---
---
sábado, 18 de junio de 2011
Il zûc dal truc
Mi plâs ricuardâ il rapuart che o vevi di piçule cui miei cusins. A son stâts i miei prins amîs e cui zûcs i prins rapuarts. Ma ‘nd jere un in particolâr che al jere dome nestri… e parcè? Par sei chel che a zuiavin i nestris
I preparatîfs a scomençavin une setemane prime. Si pensave al mangjâ, ma ancje a preparâ il “Truc”!
I ûfs a jerin i elements di chest zûc. Par chel, si sielzevin i plui biei, par dopo piturâju o trucâju, une tradizion cussì impuartant che unive dute la famee.
Me mari, Albe mi a insegnât a preparâju come che ju faseve me none Catarine, a Cividât. Il câs al jere che nô cusins a vevin vût la stesse none! Alore bisugnave ve un tic di creativitât… par che non fossin ducj compagns.
Par esempli, ju involuçavin cun scusis di cevole, une parsore di che altre, par no lassà nuie blanc, e si tornavin a voluçâ cun peçots di coton, e si ju leave strents cuntun spali, po dopo si metevin a boli. Une altre pussibilitât e jere che di meti tal mieç des scusis, fueis di savôrs. L’efiet al jere maraveôs, a someavin di marmul cu lis fueutis stampadis atôr. In tant par piturâju si dovevin fâju bulì prime. Za frêts si fasevin i dissens di pasche: rosutis, i nons dai zuiadôrs, ecc. E cundut ce che si veve in cjase si ju colorave.
Le metevin dute par fa i ûfs plui biei… i plui origjinâi.
La sabide di pasche, mio barbe Guerino, al preparave il teren dal zûc, che al vignive fât cul savalon. Come che lui al lavorave te costruzion, ‘nd veve une vore di rene. Mio pari Aldo al leve a dai une manute, cetant lavôr che ur dave!
Il cumul al jere cuasi taront, e al veve doi ponts di partence, par dulà che i zuiadôrs e tiravin i ûfs. In chel pont al veve une altece di cirche un metri e dopo al leve jù di colp.
Ce tantis ridadis cuant che i ûfs si sdrondenavin un cun altri! Cussì al vinceve chel che ai restave l’ûf plui intîr
Ducj a zuiavin, i piçui e i vecjos. Ce tante ligrie! Ce tante nostalgjie dai paris, tornà a zuià come cuant che o jerin fruts.
E dopo di vê rots tancj di chei ûfs, cetantis ridadis. Si leve a mangjâ la gubane e i ûfs di pasche cussì ben meretâts.
---
A son ricuarts di Catalina (Lina) Maria De Faccio
---
martes, 31 de mayo de 2011
Magjie
Il mago Rizzuto nol cognosseve nissun truc. La sô presentazion e jere une vore semplice: al bateve sul cjapiel cu la sô bachete blu, po dopo al spietave che aparissi une colombe.
Naturalmentri, la totâl mancjance di doplis fonts, di maniis ospitâls e di zucs di mans, lu conduseve simpri al stes aviliment. La colombe no comparive.
Rizzuto, dal solit si presentave in teatris modescj, o in festivai di paîs, di dulà che, cuasi simpri lu paravin vie a pidadis.
La veretât che lui al crodeve te magjie, te vere magjie. In ogni presentazion, in ogni colp che al dave cu la sô bachete blu, e jere simpri la vivarose sperance di un miracul. Lui nol si contentave dome cun lis tecnichis dal ingjan. Al voleve che la colombe e comparissi in maniere clare.
Dulinvie tal timp lu à compagnât la delusion e lis siviladis, cualsisei altri al varès bandonât la lote. Ma Rizzuto al jere fiduciôs.
Une sere si presente tal club Fénix. Altris magos a lu vevin precedût. Cuant che al rivà il so turni, al de il so classic colp cu la bachete blu. E dal font dal cjapiel e salte fûr une colombe, une colombe blancje che svolant viers un barcon, si je pierdude tal scûr de gnot. Al à ricevût a penis cualchi batiman.
La int e preferis une art fate di trucs scjassôs ai miracui pûrs.
Rizzuto nol tornà ai senaris. Forsit al va indenant fasint aparî la colombe in forme particolâr.
---
La traduzion al furlan e je di Galliano De Agostini
---
---
La traduzion al furlan e je di Galliano De Agostini
---
Conte di: Alejandro Dolina, scritôr, music e condutôr di radio e di televisión.
---
Suscribirse a: Entradas (Atom)


text:
Disinis di miârs di personis a àn
partecipât sabide ai 14 di Avrîl, sot de ploie, ae manifestazion clamade dongje
a Bilbo / Bilbao par rivendicâ i dirits dai centenârs di presonîrs politics
bascs. La iniziative e je stade inmaneade par protestâ cuintri de ultime
risoluzion dal tribunâl costituzionâl spagnûl che, intai fats, e va dilunc a
poiâ la politiche penitenziarie di ecezion metude in vore cuintri dai presonîrs
bascs che ur impedìs di gjoldi di chês misuris che a valin par ducj chei altris
presonîrs: dal podê scontâ la condane te preson plui dongje dal paîs di
divignince ai sconts di pene, fintremai a misuris di presonie plui lizeris par
cui che al patìs di malatiis une vore seriis.
Se ae manifestazion la presince
plui marcade e jere chê dai militants de çampe indipendentiste basche, di Eusko
Alkartasuna, di Aralar e di Alternatiba, la cuistion dai presonîrs e je cetant
sintude intal Paîs Basc, une vore plui innà di cheste aree politiche. Par
esempli, daûr di un scandai fat dal guvier de Comunitât Autonome Basche al ven fûr
che plui dal 70% dai citadins al è dacuardi cul svicinament dai presonîrs e cun
misuris che ur permetin di tornâ a inserîsi inte societât. Cun di plui, dopo de
decision di ETA di meti fin ae lote armade, di cetantis bandis si à domandât al
guvier spagnûl di cambiâ la politiche penitenziarie par facilitâ il procès di
pâs e plui di cualchidun al propon la strade de amnistie come che si à fat in
altris procès di pâs come chel nordirlandês. Dut câs, pai popolârs (PP) cumò al
guvier intal stât spagnûl, no dome e je fûr di discussion ogni ipotesi di
amnistie, ma fintremai cualsisei misure coletive indreçade a ducj i presonîrs
bascs. Pai socialiscj (PSOE – PSE) invezit si pues ancje pensâ a di une
politiche penitenziarie plui flessibile, ma simpri cun soluzions cjapadis câs
par câs e no cun proviodiments coletîfs.
Font: Gara, 14 e 15/04/12;
El Pais, 15/04/12


text:
20 set 2010
Il vantaç dal furlan e l'andicap dal talian
Lis lenghis no son dome un veicul par esprimisi ma ancje alc che a cji ude a sintî e a pensâ.
Sintint cjacarâ di fonetiche, di cjant e di compuartament, o ai fat une carelade su internet e mi soi rindût cont che le lenghe taliane, francês e spagnole e an alc di simil no dome parcé che a vegnin dal latin ma ancje parcé che, analizade sientificamentri par otignî un grafic des frequencis Hertz, in ogni lenghe a si oten une striche difarent. Chest al ûl dî che fin da piçui, se lis nestris vorêlis a no son abituadis a scoltâ suns e frequencis che sedin al di fûr de nestre lenghe mâri, o sarin dome bogns di capî i suns e lis frequencis che a son in te nestre striche.
Ma nô furlans, o vin magari fortune di vê vût fin sul nassi, dôs strichis. Une pal talian e une pal furlan. Chê dal talian, o le viodês a chi sot, a é une des plui limitadis. Chê da lenghe furlane, o sarès curiôs di cognossile parcé che no jé mai stade analizade. Ma o podin bielzà dî chi vin fortune di vê il furlan che nus jude a capî plui svelts lis lenghis forestis e forsit, a puedarès sei come le striche de lenghe todescje.
Veramentri?
Il furlan, come lenghe latine a puedarès situâsi jenfri il talian e il francês e magari ancje tocjâ il spagnûl invezit di sei limitât come chi viodês tal grafic, ai lôrs doi piçui spazis parom. Chel che nus dà fuarce, a sarà duncje le atitudin di capî plui svelts i suns e lis frequencis che a vegnin des nestris lenghis sûrs come il francês e il spagnûl e il rumen e portughês ma, ce sucedial par chês altris lenghis?
Ah, lí o sin freâts.
Ma no dal dut, parcé che tal furlan alc di todesc e di slâf a si lu cjate. E chest ancje se no si lu viôt. A part le peraule classiche des patatis che un grum di nô a clamin cartufulis (Da Kartoffeln in todesc) o vin ancje le manie dai ditongs come IE che nus ven di sigûr dal slâf, duncje dal rus. (Vierzi, biel,piel,ciruviel, ecc.-) che da lôr il IE a é semplicementri le maniêre di pronunziâ la E.
Chest nus darès un vantaç tal capî plui adore che i napoletans ancje lis lenghis slavis e todescje. Ma i napoletans a cjantin plui di nô e an forsit ancje une vorêle in plui.
Ma pal inglês ? Li o sin plui limitâts. Seont il professôr Tomatis, i inglês e an fintramai l'aiar che ur dà un vantaç. Di fat l'aiar umit al traspuarte plui facilmentri lis altis frequencis e chest nus dà une idee dal fat che nô, i francês e soredut i spagnûi cul lôr aiar sec, cuant che o sintín cjacarâ inglês a no si capis che i suns e lis frequencis bassis cuant che tal inglês a van jù come da nô. Ven a stâ scuâsi mai parcé che lôr a son chei che doprin lis plui altis frequencis:-)
Ma seont il stes professôr, se i muscui des vorêlis a si son abituâts a funzionâ fin de nassite dome pai suns di une lenghe, ancje lis nestris cuardis vocâls e lis nestris pussibilitâts di riprodusi chestis frequencis a son limitadis parcé che: A si sà dî dome ce che si sà scoltâ!
Insomis a si cjacare cu lis vorêlis!
Cul stès ordin di ideis, alore a si pues fâ une esperience e viodi che se si cîr alc su internet, i risultâts che si oten a son simpri tributaris de lenghe chi si dopre.
Chest, no dome parcé che une lenghe a é plui popolâr che une altre, ma ancje parcé che, seont le lenghe, dopo le culture de vorêle e le culture de peraule , o vin ancje le culture dal pensâ.
Si puedarès ilustrâ par prin, bielzà le maniere che si à di cjacarâ e viodi che subite, jenfri nô latins e lôr todescs, rùs e anglofonos e cinês, a no si pues sei compagns.
Se si cjale i talk-shows ae TV, si inacuarzin subite, ancje cence capî le lenghe, che da nô a si interomp subite l'interlocutôr prime che al vedi finît le so frâs. Parcé? Parcé che a pene che al vieç le bocje o crodín di vê bielzà capît ce che al ûl dî. Ma scuasi simpri, o fasín erôr e alore, l'interlocutôr, par podês rispuindi, al fâs compagn e al interomp ancje lui. Risultât: Un grum di peraulis a no siervissin a nuie e ae fin dal dibatit, se un nol à cjapât a sberlis chel altri, le conversazion a puedarès tornâ a scomençâ parce che nissun nol à podût esponi veramentri ce che al varès podût dî.
Se invezit o cjapais un dibatit jenfri todescs o jenfri inglês, o viodarès che prime di intervegnî, un interlocutôr al spiete che chel âltri al finissi di cjacarâ. Chest a nol é dome par buine educazion ma soredut, parcé che te lôr lenghe fate di declinazions, par capî le frâs, a scuegnin di spes spietâ di vê sintût le ultime peraule. Risultât, ognun al finis par dî ce che al à da dî.
Daspó tant che al spiete che chel âltri al vedi finît al puès ancje rifleti a ce che al disarà e a sparagnin finalmentri plui timp.
Chest mût di fevelâ, al dà come risultât che ancje tal pensâ o no si pues sei compagns. Tornant a Internet, o viodarês subite che so cirîs alc, in inglês o todesc o lu cjatais subite tant che in talian o riscjais di pierdi le zornade a lei dutis lis monadis pussibils prime di rivâ a cjatâ chel che o cirîs.
Daspó, a si puès viodi tai blogs e tai sitos talians. Da nô, une des robis plui impuartantis da specificâ subite in te prime pagjine a é chê da spiegâ cui che o sin. Po magari pal rest, o nol funzione o ben a no si cjate.
In inglês, invezit o podês cjatâ subite un Clic here to order. Par lôr le identitât a é secondarie. Baste che tu fasis un ordin.
Par finî, se o cjalín l'evoluzion de Americhe latine e de Americhe anglofone o sin fissâts. A jerin partîts insiemit ma un grum a son simpri daûr a partî, altris a son pe strade e a son daûr a rivâ, altris si à l'impression che a no rivaran mai.
Par fâle curte, se o sin indaûr, al é ancje parcé che o spindín un grum di timp a cjacarâ di bant e par no fâle plui lungje, o mi fermi achi, no volarès dâ il brut esempli:-).
Scrit dal Mario Sommarti A l'ore juste: 15:39
Etichetât: furlanari, Lenghe/lingua
Nessun commento:
Iscriviti a: Commenti sul post (Atom)


text:
A Donostia e intai comuns dulintor al
cres il numar di aziendis che a dan la lôr disponibilitât par dâi acet a
students che a vuelin fâ la lôr esperience di lavôr in lenghe basche. Un tant
al diven dal acuardi sotscrit ta chestis zornadis dai istitûts scolastics, des
aziendis e des aministrazions locâls interessadis dal progjet. La gnove e je
stade cjapade cun sodisfazion dal moment che e permet a di un numar simpri plui
alt di students di completâ dut il lôr percors educatîf par euskara e che e
mostre cemût che l’ûs de lenghe basche al devente simpri plui normâl ancje
dentri des aziendis.
Simpri ta chestis zornadis la
aministrazion comunâl di Donostia e à fat savê che si inviarà in curt un
control su la presince de lenghe basche in plui o mancul 600 ativitâts
comerciâls logadis intal teritori comunâl. Cheste analisi e permetarà di vê un
cuadri plui precîs sul ûs dal euskara intes buteghis de citât e miorâ cussì
ancje i servizis linguistics metûts a disposizion dal ent public.
Font: Diario Vasco, 17 e
19/04/12


text:
A jerin passe 2 mil lis personis che sabide ai 19 di Setembar si son dadis dongje a Donibane Lohizune / Saint Jean de Luz par denunciâ la disparizion dal militant abertzale Jon Anza e par domandâ la veretât su cheste vicende. La manifestazion, inmaneade des organizazions de çampe indipendentiste basche, si è davuelte framieç di une massive presince des fuarcis di polizie. Cun di plui, i passaçs di confin jenfri il stât francês e chel spagnûl a son stâts in pratiche blocâts par oris par impedî aes personis che a rivavin dal Paîs Basc meridionâl (Hegoalde) di partecipâ ae manifestazion. I organizadôrs de iniziative a àn denunciât a clâr lis responsabilitâts des autoritâts francesis e spagnolis inta cheste vicende. Al è di no crodi – a àn dite – che dopo di cinc mês de sô disparizion no si vedi nissune notizie. Chest cidin des istituzions – a àn zontât – al puce di complicitât e al da plui fuarce ae ipotesi di un secuestri di stamp politic. Cun di fat, l’episodi al riclame daurman ae memorie fats similârs di vuere sporcje metûts in at dai GAL, di altris scuadrons paramilitârs o fintremai des fuarcis di polizie.
Par chel che al rivuarde, invezit, la campagne cuintri des fotografiis dai presonîrs politics inviade dal socialist Rodolfo Ares, ministri pal interni de Comunitât Autonome Basche, si à di segnalâ un intervent istituzionâl significatîf che al rive de provincie de Gipuzkoa. Cun di fat, il consei provinciâl di chest teritori al à fat bon un document che al condane la politiche dal ministri Ares par vie che no varès nissune fonde legâl e e larès a violâ la libertât di espression. Il test al è stât votât di ducj i partîts (Alternatiba, Aralar, EB, Hamaikabat, PNV), fûr che socialiscj (PSE) e popolârs (PP). Dut câs, ancjemò plui pesante pe linie di Ares, e je la sentence dal tribunâl superiôr di justizie dal Paîs Basc che e ricognòs il dirit a esponi lis fotos dai presonîrs intant di manifestazions publichis.
Font: Gara, 20, 23 e 25/09/09


text:
Densitât
In fisiche il tiermin densitât (p) al è un valôr che si da a la cuantitât di masse contignude intun volum che e po vignî doprade in maniere assolude o relative. La densitât di un cuarp che e à une concentrazion plui o mancul penze rispiet al volum di riferiment, a ce che si spietisi o che si à di bisugne. La masse voluminose di un cuarp (marcade cul simbul p o ancje δ) al è pâr a la sô masse dividût il volum che al jemple.
Se m e je la masse e V il volum si à duncje:
Tal Sisteme Internazionâl la densitât si misure in kg/m³; tal sisteme CGS in g/cm³ o compagn in g/ml. La densitât voluminose e je il contrari dal pês specific.
Tai fluits i cuarps cun densitât minôr, se metûts sot a un cjamp gravitazionâl, a stan su su chei di densitât plui grande. Pai licuits, che a cjapin la forme di dulà che a son contignûts, la misure de densitât si le cjape cul picnometri, un bussul cul volum cognossût. Il rapuart jenfri masse dal licuit cjapât cul so volum al è la densitât. Ancje pai gas la misure de densitât si le fâs cun imprescj che vegnin jemplâts cul gas che nus covente a misurâ a la pression a 1 atmosfere. Tal câs dai solits, la densitât e ven daûr de temperadure par vie che il volum di un solit al cambie daûr il cambiâ de temperadure.
Il tiermin densitât si po doprâlu ancje tai câs di altris grandecis che a àn une distribuzion tal spazi. Par esempli il rapuart tra il numar di eletrons in un volum che si à e il volum stes si clame densitât di eletrons; il rapuart tra la cariche totâl che si à intun volum e il volum stes si clame par solit densitât di cjarie; la energjie de lûs par unitât di volum si clame densitât di energjie luminose.
Si che duncje a si po dî che la densitât di une grandece si pant midiant il rapuart jenfri la cuantitât de grandece contignude in un volum cognossût e il valôr di chest ultin.
Tal câs dulà une grandece (ad esempli la cjarie eletriche) si slargje su un plan, si po cjacarâ di densitât superficiâl di chê grandece (ad esempli densitât superficiâl di cjarie) cuant che si cjale il rapuart jenfri la grandece e la aree dal plan là che je slargjade. Tal câs di une curint eletriche traviers un condutôr di sezion S si clame densitât di curint il rapuart tra la corint e la sezion S traviersade.


text:
Noglâr
Il Noglâr (Corylus avellana) e jè une plante da pomis.
Descrizion[cambie | modifiche il codiç]
E jè une plante piçule, scuasit un arbussit, di râr plui alte di sîs siet metris, il noglâr (de famee de Betulaceae) al à la scusse slusint, grise brun, segnade di fassis cu la bordure ingruessade. In Friûl il noglâr al ven sedi in plan che in mont, massimementri tai boscs, tai sîts salvadis e intai cisons presints sore i terens pustots.
Lis fueis che a colin di autun, ovâls e di colôr vert, a son marcadis di une dople dentidure.
I flôrs, masculins e feminîi, a cressin purpûr dividûts su la stesse plante. Chei masculins si palesin vistôs e colôr zâl slusint, irâts adun in mût di formâ gjatuts che a pendolin. Chei feminîi, invezit, di colôr rossit, a cressin sore spîs avuâls di zermois.
Lis pomis (nolis) si preferissin tarondis o ben ovâls cul scus moron clâr. Inmò si svilupin in çufs e a son in part cjapadis dentri intun vuluç.
A esistin almancul cuindis cualitâts di noglâr, presints par plui tes regjons temperadis di tramontane. In europe, ma ancje in Friûl, la cualitât plui slargjade e cognossude e je la Corylus Avellana, che e furnìs une nole buine di mangjâ e doprade sedi par rigjavâ une sorte di vueli, sedi in scaletarie.


text:
Ma lui, no erial un cjan abandonât ancje lui?
Lui al ere un artist e s'al ere deventât cjan, al veve di sei un barbon blanc di razze superiôr. Seben ch'al ere in cheste situazion justamenti parcé che in te vite a nol si ere mai pleât a lecâ nuie a di nissun a no i impuartave plui s'al veve di lecâ lis scarpis o i stivâi ai passants..
Strenzût tal so costum di barbon blanc fat di fâlse pelice cjatade in tun vêr marcjât, al si poiave su lis gjambis di daûr e al tacave a menâ le code mobil sfracheant une a une lis balis ch'al si ere fat cun doi pêrs di gome par clisteris ch'al veve cjatât tal cassonet dongje di une farmacie.
- Uouuuuuuhhhh. Al sburlave disperât.
E il so cjan cul spirit di scuâdre al rispuindeve cun tun rivoc: - Uouuuuuuuuhhh
Le int a si fermave cui vôi storpeôs ma pronte a ridi e infat dopo il secont o il tierç zîr di code a si metevin a ridi ancjemó plui che i canais...
A dome 5 dîs da Nedâl, varessial cjatât finalmenti une maniêre par sbarcjâ il lunari?
A si lu savarà dome doman.


text:
I assessôrs pe educazion de Catalogne e dal Aragon a àn sotscrit un protocol che al à chê di garantî la pussibilitât di svilupâ un percors scolastic par catalan de scuele de infanzie fin ae universitât. L’acuardi, che al durarà trê agns, al previôt la promozion dal insegnament dal e par catalan, il svilup di materiâi didatics ta cheste lenghe e il scambi di students e di professôrs. Il protocol al varès di judâ massime i students de Franja, o sei la part dal Aragon là che si fevele par catalan.
Font: VilaWeb, 20/06/10


text:
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
31/01/12
Scozie: referendum su la autodeterminazion, consultazions viertis
Finlande: presentadis lis racomandazions dal Consei de Europe
Slovachie: sentence cuintri des “classis speciâls” pai rom
Bretagne: il parê dal Consei Culturâl su la politiche linguistiche
Austrie: HSK al domande plui cravuat a scuele
Letonie: vie libare al referendum sul ricognossiment dal rus
Republiche Ceche: un partît gnûf par difindi i rom
UE: nûf stâts riclamâts su lis politichis pai rom
Paîs Basc: scuelis baschis in dute la Navare, no dal Parlament
Irlande dal Nord: pal Consei de Europe la leç sul gaelic e va fate
Irlande: associazions pe lenghe cuintri dal gnûf model di finanziament
Cossovo: scuintris violents sui confins cu la Serbie
Paîs Catalans: scuintri su la leç pe lenghe tes Baleârs
Albanie: impresonât un rapresentant de minorance greghe
21/01/12
Oms di memoreâ: Txillardegi
Scritôr e linguist, al à scrit chel che al ven tignût tant che prin romanç moderni scrit in lenghe basche, o sei Leturiaren Egunkari Ezkutua (Il diari platât di Leturia, 1957). Autôr di une trentine tra oparis di narative, linguistiche e saçs; membri de Euskaltzaindia (Academie de Lenghe Basche) al à dât un contribût impuartant par normalizâ e par promovi il basc.


text:
ATUALITÂT. La tumbare di Rovul
E je une di chês scuviertis che di sigûr a lassin il segn, di chês che a son destinadis a meti un pont fer inte storie di un lûc, di une regjon.
Martars ai 22 di Lui, dopo 3 campagnis di sgjâf, in chel tumul di tiere clamât “tumbare” a Merêt di Tombe al è finalmentri vignût in lûs il scheletri di un om vivût tor i 4.000 agns indaûr, dal sigûr un dai rinveniments plui antîcs de nestre regjon.
Il sgjâf, puartât indevant dal grup di protostorie de Universitât dal Friûl e guidât de prof.e Paola Guida e de prof.e Elisabetta Borgna, al fo tacât intal 2006, par studiâ chest fenomen dai tumui funeraris une vore frecuents inte nestre regjon (viôt la cjartine).
Za intal 2000-2002 di fat si veve procedût al sgjâf e al studi di un altri impuartant monument di chest tipo a Sant Svualt, dongje Udin, che al veve puartât a impuartants risultâts.
LA STORIE DE TUMBARE_ Se il tumul di Merêt al è rivât intîr fint al dì di vuê al è ancje grazie al paron dal teren che agns indaûr, pront par plantâ un vignâl, al veve domandât e otignût il permès par splanâ vie chest “grum di tiere”. Ma rivât li devant al à decidût di lassâlu; cuale decision plui sensade!
Cussì, intal 2006, al è tacât il sgjâf dal grup di protostorie de Universitât dal Friûl. Inizialmentri al fo sondât il sît funerari, par cirî di capî l’esemplâr e la tipologjie di costruzion; il sgjâf al è lât indevant sezionant il tumul, metint in lûs lis stratigrafiis e permetint cussì une descrizion de struture. Al è duncje vignût fûr un complès cussì disponût: parsore de sepolture vere e proprie al fo costruît un côl fat di claps di mediis dimensions; po dopo chest al fo cuviert cun diviers strâts di tiere, savalon e argjilis, rivant a une altece di cirche 6 metris par un diametri di 25. Une struture che o podìn ben definî come la plui grande di chest gjenar cjatade fint cumò in Italie.
DOPO 4.000 AGNS_ Rivâts cul sgjâf a nivel dal plan di costruzion, viers il centri i archeolics a àn notât une diferenziazion inte consistence dal teren; cussì a son lâts plui in profonditât, tirant fûr une fuesse che e sprofondave par diviers centimetris. Rivâts a cirche 80 cm sot ve ca la scuvierte: planc planc a àn tacât a vignî in lûs i rescj di un scheletri, ben conservâts e ancjemò in conession tra di lôr. Ae fin dal delicât lavôr par netâ i vues, seguît dal antropolic Alessandro Canci , de Universitât dal Friûl, si à cirût di rigjavâ plui notiziis pussibilis dal stât di conservazion dal scheletri: prin di dut il muart al jere un om, zovin, di etât comprendude tra i 17 e i 18 agns (il dint dal judizi nol jere ancjemò dal dut vignût fûr); al jere deponût in posizion supine, cul cjâf a soreli jevât, come a Sant Svualt, ma a diference di chel al fo sepulît tal teren, no inte calote di claps. I vues a jerin ben mantignûts in conession par vie dal fat che probabilmentri al jere stât viluçât sù intun linçûl (un peçot, un sudari) e cun di plui metût dentri intune casse di len. Nol jere tant alt, a pene 1,50 m, di corporadure vindrice, ancje se nol presentave malatiis di sorte. I dincj invezit a jerin une vore fruiâts, segn di une diete coriacee (probabilmentri al mangjave farinis masanadis no tant finis).
Il muart, che al è stât simpatichementri batiât dai archeolics “Rovul” (par vie che inte zone di Merêt un dai cognons plui presints al è Della Rovere).
Rovul nol veve un furniment, no jere cheste usance; ma il fat che al fo sapulît sot chest monument cussì imponent al dimostre il so rûl di paron dal vilaç, no cate la sô zovine etât.
Pôcs elements a son stâts cjatâts fûr de tombe e a àn permetût di datâ la sepolture a la ete dal Ram (tra i 4.000 e i 5.000 agns indaûr). Ma la datazion precise e vignarâ dade dome dopo che cualchi frament di vues al sarâ mandât in plui di un laboratori pe analisi dal Carboni-14, come che al jere za stât fat ancje pal om di Sant Svualt.
Par chel che al rivuarde i elements cjatâts dal sigûr e risalte une ponte di frece interie.
Parsore dal tumul a son stâts cjatâts diviers creps di ceramiche e chest al fâs pensâ che la struture, une volte finide, e fos ancje un lûc di cult dai antenâts, dulà che i abitants dal vilaç si cjatavin par celebrâ i rîts, intun periodi che al le de ete dal Ram fint a chê dal Bronç.
Venusia Dominici
__________________________________
Tumui in Friûl:
1. Gjais, Marsuris, Rive de Bares (Davian, Pordenon)
2. Molinat di Tesis (Manià, Pordenon)
3. Sant Roc di Taurian (Spilimberc, Pordenon)
4. Vacîl (Spilimberc, Pordenon)
5. Sant Durì / Montagnole Tombe di Sore,
Montagnole Tombe di Sot (Flaiban, Udin)
6. Tombuce (Sedean, Udin)
7. Sant Zuan di Baracêt (Cosean, Udin)
8. Tumbare (Merêt di Tombe, Udin)
9. La rive di Toson (Basilian, Udin)
10. Tumbule di Foscjan (Vilalte di Feagne, Udin)
11. Tombe (Cjampfuarmit, Udin)
12. Sant Svualt (Udin)
13. Selvis (Remanzâs, Udin)
14. Cjasâi Maline (Pradaman, Udin)
15. Tombe di Lonzan (Premariâs, Udin)
16. Barbean (Spilimberc, Pordenon)
17. Sant Zorç da la Richinvelde (Spilimberc, Pordenon)


text:
Tierce fuarce par numar di vôts e ancje jê in cressite e je la liste dai Verts (Verdi - Grüne - Verc - SEL) che e à cjapât il 8,7% dai vôts e 3 conseîrs (un in plui de volte stade). A completâ il cuadri des listis di stamp autonomist, indipendentist o nazionalitari o vin po la coalizion Bündnis BürgerUnion - Ladins Dolomites - Wir Südtiroler che e à confermât un elet, ma e à vût di fermâsi al 2,1% dai vôts. Par chel che al rivuarde invezit i partîts talians, il PD al à otignût il 6,7% dai vôts e 2 conseîrs intant che la diestre e je colassade cun percentuâls che no passin il 2,5% e un totâl di a pene 3 elets: un par Forza Alto Adige e Lega Nord, un pal MoVimento 5 Stelle e un pe liste L’Alto Adige nel cuore. Intai comuns di lenghe ladine, ancje se in calâ, il partît plui votât al reste la SVP. La sielte di Ladins Dolomites di cori in aleance cun altris partîts no à invezit paiât e la liste e à cjapât sì e no il 10% dai vôts, superade di plui dal 5% dai Freiheitlichen.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
15/11/13
Sud Tirôl: la SVP e piert la maiorance assolude
Tierce fuarce par numar di vôts e ancje jê in cressite e je la liste dai Verts (Verdi - Grüne - Verc - SEL) che e à cjapât il 8,7% dai vôts e 3 conseîrs (un in plui de volte stade). A completâ il cuadri des listis di stamp autonomist, indipendentist o nazionalitari o vin po la coalizion Bündnis BürgerUnion - Ladins Dolomites - Wir Südtiroler che e à confermât un elet, ma e à vût di fermâsi al 2,1% dai vôts. Par chel che al rivuarde invezit i partîts talians, il PD al à otignût il 6,7% dai vôts e 2 conseîrs intant che la diestre e je colassade cun percentuâls che no passin il 2,5% e un totâl di a pene 3 elets: un par Forza Alto Adige e Lega Nord, un pal MoVimento 5 Stelle e un pe liste L’Alto Adige nel cuore. Intai comuns di lenghe ladine, ancje se in calâ, il partît plui votât al reste la SVP. La sielte di Ladins Dolomites di cori in aleance cun altris partîts no à invezit paiât e la liste e à cjapât sì e no il 10% dai vôts, superade di plui dal 5% dai Freiheitlichen.